17 Jun 2021 - ekapija\nKreće gradnja novog vetroparka "Pupin" u Kovačici\n17 Jun 2021 - bbc\n8 Jun 2021 - rtv\nOtklonjene sve prepreke za otvaranje Poglavlja 15\n6 Jun 2021 - sandzakpres\nNa Pešteru najavljena izgradnja solarne elektrane\n1 Jun 2021 - ekapija\n29 Maj 2021 - ekapija\n29 Maj 2021 - mondo\nPrikaz 1 do 7 od ukupno 4226 vesti Srbija\n18 Sep 2020 - novaekonomija - Poslovanje Elektroprivrede Srbije: Monopol, a pravi gubitke\nU prvoj polovini prošle godine vodila se velika rasprava u javnosti oko razloga zašto je privredni rast u tom periodu bio vrlo skroman. Oko 2,5 odsto rasta u prvom polugodištu je bilo daleko manje od ostvarenog u 2018. ali i od planova za 2019. godinu. Pokazatelji industrijske proizvodnje u prvim mesecima 2019. ukazali su na pad rudarske proizvodnje, odnosno kopanja uglja i pad proizvodnje električne energije. Kao i prethodnih godina, odgovor EPS-a svodio se na vremenske prilike, na led na Dunavu, nizak vodostaj, pa na klizište na ugljenokopu, pa na nešto treće. A u stvari, kako su mnogi ekonomisti zaključili, radi se o sistemskom problemu koji se izgleda ne rešava.\nOve kritike tek sada, nakon objavljivanja finansijskih izveštaja, dobijaju i svoju kvantifikaciju.\nElektroprivreda Srbije, verovatno najznačajnija kompanija u našoj privredi, prošle godine je na nivou grupe zabeležila gubitak od 3,9 milijardi dinara ili oko 33 miliona evra.\nGodinu pre ostvarena je dobit, ali jako skromna, svega 543 miliona dinara ili oko 4,6 miliona evra. Ako se uzme u obzir da kompanija angažuje imovinu vrednu skoro 10 milijardi evra, ovaj rezultat je u najmanju ruku razočaravajući. Razloga za to je mnogo, budući da je EPS ogromna, kompleksna i državna kompanija.\nGledajući bilanse na nivou grupe, kompanija je ostvarila dobit iz poslovanja od 12 milijardi dinara, što je za skoro 50 odsto više nego 2018. godine.\nI u finansijskom delu bilansa je zabeležen višak od 4,9 milijardi (za dve milijarde manji nego 2018. godine) da bi u tzv. ostalom rezultatu poslovanja bio zabeležen gubitak od čak 19,8 milijardi dinara koji je uzrokovao da u konačnom ishodu EPS izgubi 2,8 milijardi dinara pre poreza, a nakon poreskih rashoda skoro 3,9 milijardi dinara, ili oko 33 miliona evra.\nAko se pogledaju kompanije koje čine grupu, dve najvažnije su JP EPS i EPS Distribucija. JP EPS je prošle godine završio u plusu od oko 30 miliona evra (i pored ogromnog gubitka u ostalim rezultatima od 17 milijardi dinara), ali je EPS distribucija zabeležila gubitak do čak 5,75 milijardi dinara. I u 2018. godini je u distribuciji napravljen gubitak, ali daleko manji -2,45 milijardi (oko 20 miliona evra).\nObjašnjenja za gubitke\nObjašnjenje za gubitak iz godišnjeg izveštaja se svodi na to da je “Elektroprivreda Srbije usled otežanih uslova poslovanja (naročito u zimskom periodu) 2019. godine, završila sa negativnim finansijskim rezultatom (nakon oporezivanja) u iznosu od 3,9 milijarde dinara, dok je planom za isti vremenski period bio predviđen neto dobitak u iznosu od 0,1 milijardi dinara.\nLošiji rezultat u 2019. godini u odnosu na planirani u istom periodu posledica je, pre svega, manje proizvodnje električne energije sa jedne strane (proizvodnja termoelektrana u 2019. godine bila je manja u odnosu na plan za pet odsto) i veće nabavke električne energije usled manje proizvodnje električne energije u elektranama EPS-a (troškovi nabavke električne energije su u odnosu na plan veći za tri odsto)”.\nNema nažalost objašnjenja zašto je planirani dobitak bio svega 100 miliona dinara ili manje od milion evra. Poređenja radi, u 2019. je Hrvatska elektroprivreda (HEP) ostvarila neto dobit od 186 miliona evra, rumunska Elektrika 42,7 miliona evra, a češki ČEZ koji mnogi porede sa EPS-om i šta bi mogao biti da se njim upravlja kako treba, 550 miliona evra.\nUkupna proizvodnja električne energije u 2019. godini iznosila je 33.482 gigavat-sati i bila je za tri odsto manja od ostvarenja prethodne godine. Ovim se nastavlja pad proizvodnje električne energije, jer je u 2018. proizvodnja struje bila manja za osam odsto nego pet godina ranije.\nZbog manje proizvodnje trebalo je kupiti više struje, što je više i koštalo. Radi obezbeđivanja uslova za redovno i sigurno snabdevanje električnom energijom tarifnih kupaca na teritoriji Republike Srbije, priznati su rashodi po osnovu nabavke električne energije od pravnih lica na domaćem tržištu u ukupnom iznosu od 18,99 milijardi dinara, što je za oko 6,5 milijardi više nego 2018. godine.\nMeđutim, veći deo toga je potrošen za otkup struje od povlašćenih proizvođača iz obnovljivih izvora energije za šta je plaćeno 13,3 milijarde dinara, dok je preostalih 5,7 milijardi potrošeno na uvoz struje.\nPotreban profit od 200 miliona\nPrema proceni Fiskalnog saveta, kada 2024. godine stigne na red obaveza o gašenju zastarelih termoenergetskih blokova i ako se potrošnja električne energije poveća, što je neizbežno ukoliko privreda nastavi da se razvija prema planovima države, EPS-u će nedostajati oko 5.000 gigavat-sati godišnje da zadovolji potrebe za strujom. To je oko 15 odsto proizvodnje iz prošle godine. Da bi se to nadoknadilo i još zadovoljili ekološki kriterijumi proizvodnje, od kojih je EPS trenutno jako daleko, prema proceni Saveta potrebno je investirati 5,6 milijardi evra u sledećih sedam godina.\nZa tako nešto potrebno je da EPS pravi godišnji profit od 200 do 250 miliona evra, što u ovom trenutku deluje kao fantastika. Takođe, treba da investira godišnje oko 600 miliona evra umesto dosadašnjih oko 350 do 400 miliona, u zavisnosti od godine. U prošloj godini recimo, plan je bio da se uloži 105 milijardi dinara. Umesto toga realizovano je 47,7 milijardi, odnosno svega 45,5 odsto plana. To je skoro identično amortizaciji koju je EPS imao u 2019. od 47,85 milijardi dinara, što znači da je investicijama obezbeđena prosta zamena sredstava.\nRazlozi lošeg poslovanja s jedne strane leže u problemima u samoj kompaniji.\nFiskalni savet već godinama apeluje da se uvede kontrola nad rashodima za zaposlene u ovoj kompaniji.\nProšlu godinu EPS je završio sa 28.083 zaposlena što je za 977 manje nego prethodne godine, a svega 10 odsto manje od češkog ČEZ-a koji ima prihode iz poslovanja od oko 10 milijardi dolara, dok EPS pravi prihode od 2,3 milijarde dolara.\nNaša Elektroprivreda je prošle godine isplatila za plate 27 odsto poslovnih prihoda, dok je prosek za slične kompanije 20 odsto. Doduše deo toga je posledica nižih prihoda zbog nižih cena struje, kao i činjenice da EPS ne koristi usluge eksternih preduzeća kao što to rade druge kompanije.\nNa osnovu uporedne analize u Savetu su ocenili da je oko 10 odsto zaposlenih višak, što je skoro 3.000 ljudi. S druge strane, prosečna mesečna bruto zarada po radniku u EPS Grupi za 2019. godinu iznosila je 136.506 dinara, a prosečna mesečna neto zarada 97.198 dinara.\nPored toga razlog za loš rezultat su ogromni gubici u distributivnoj mreži. “Usled ograničenog investicionog ulaganja, tehnički i netehnički gubici su iznad optimalnog nivoa za postojeću strukturu mreže i potrošnje”, navodi se u izveštaju EPS-a za 2019. Ostvareni gubici su 11,73 odsto i nešto su niži od ostvarenih gubitaka u 2018. godini (12,16 odsto).\nKasa za socijalnu politiku\nS druge strane, EPS se već decenijama koristi kao instrument za vođenje socijalne politike i za zapušavanje drugih rupa u državi. To se pre svega vidi po tome što je ova kompanija od 2015. do 2019. uplatila više od 250 miliona evra u budžet, iako su joj preko potrebne investicije.\nIpak, ono što je najuočljivije je cena. Cena jednog kilovat-sata za stanovništvo je u 2019. godini zajedno sa taksama iznosila 7,3 evrocenta, a bez poreza i akcize 5,6 evrocenti.\nTo je najniže u Evropi i daleko ispod prosečnih 16,4 evrocenta koliko je recimo u Grčkoj ili Sloveniji. Ipak, to se odnosi samo na stanovništvo koje čini otprilike polovinu prodaje EPS-a i od decembra prošle godine cena je povećana za 3,9 odsto.\nDrugu polovinu čine komercijalni kupci, odnosno pravna lica. Za njih je cena kilovat-sata bez nameta iznosila 6,8 evrocenti i bila je za 11 odsto viša nego prethodne godine. S druge strane, cena kilovat-sata za izvoz i licencirane kupce koštao je svega 4,2 evrocenta.\nA o ceni struje kažu u EPS-u: “Dugogodišnje vođenje politike neekonomske cene električne energije, uzrok je izuzetno visoke specifične potrošnje električne energije po društvenom proizvodu i neracionalnog udela ovog (skupog) vida energije u zadovoljenju ukupne finalne potrošnje energije u Srbiji. Cena električne energije za garantovano snabdevanje u Republici Srbiji znatno je ispod cena u regionu i Evropi”.\nOsim toga, EPS distribucija se nalazi u makazama, tako što država odobrava povećanje mrežarine koje EPS plaća Elektromrežama Srbije, dok istovremeno ne odobrava povećanje mrežarine koje EPS Distribucija naplaćuje. Željko Marković, stručnjak za energetiku iz revizorske kuće Dilojt ističe da EPS distribucija tu gubi oko 10 do 20 odsto.\n“EPS Distribucija, kao i EPS, kao monopoli posluju po cenama koje odobrava Agencija za energetiku. EPS Distribucija plaća određen iznos mrežarine po jedinici EMS-u, a onda ga naplaćuje od krajnjih korisnika. EMS-u su prethodnih godina odobravali veću cenu usluge distribucije, dok EPS-u nisu, pretpostavljam zato što bi to podiglo cenu električne energije za domaćinstva”, objašnjava Marković.\nOno što EPS debelo košta poslednjih godina je otkup struje iz obnovljivih izvora energije.\nTarifa koju EPS naplaćuje od krajnjih korisnika je 9,33 pare po kilovat-satu prodate struje. Međutim ta tarifa stoji nepromenjena još od 2015. godine, dok je nabavka električne energije od povlašćenih proizvođača u ovom periodu povećana osam puta.\nSamo u toku 2019. godine isporuke su povećane 2,3 puta. Da bi EPS ostao na nuli, upravo toliko je trebalo da bude povećana i taksa koja se naplaćuje od krajnjih potrošača. Opet zbog socijalnog mira i da bi se zadržala niska cena struje, ide se na štetu EPS-a. “Posebna naknada za podsticaj OIE u 2019.g. iznosila je 0,093 dinara po kilovat-satu i nije menjana od 2015. godine i po ovom osnovu EPS ostvaruje značajne gubitke”, navodi se u izveštaju ove kompanije.\n“Kada bi se to sve raščistilo i liberalizovalo, jeste da bi više koštalo potrošače, ali bismo znali na čemu smo i ne bi bilo više opravdanja” zaključuje Marković.\nVisoke plate, niska produktivnost\nPrema rečima Gorana Radosavljevića, profesora na FEFA, u EPS-u za razliku od nekih drugih državnih kompanija, situacija je veoma kompleksna i radi se o strukturnim problemima, a ne o jednoj ili dve pojedinačne stvari.\n„Dugo se tamo presipa iz šupljeg u prazno. Imamo visoke plate, a nisku produktivnost. Teško je razlučiti koji deo gubitaka se odnosi na proizvodnju, a koji na distribuciju. Decenijama nema investicija. Deo njih je izostao zato što država uzima dobit”, kaže on. Takođe, smatra da niske cene nisu jedino objašnjenje za loše rezultate.\n“Čim se uđe u žutu ili crvenu zonu, cene su znatno više. Osim toga cene za komercijalne kupce nisu najniže u Evropi. Ali kada se govori o cenama, onda se mora prvo videti koliki su troškovi. Onda se može reći da je razlog gubitku niska cena ili možda niska produktivnost i visoki troškovi. Pored toga, već smo imali veliko povećanje cene struje, kada je uvedena akciza, ali taj novac nije otišao u EPS, nego u budžet. EPS je kompanija od značaja za državu i mora se uraditi analiza zašto je takvo stanje, a ne da se sve svodi na to niska je cena”, zaključuje Radosavljević.\nJoš jedan uticaj države gde je EPS žrtva, jesu nenaplaćena potraživanja mahom od društvenih preduzeća, pošto je naplata od stanovništva poslednjih godina preko 99 odsto, a od komercijalnih kupaca preko 98 odsto.\nTako EPS ima učešća u vlasništvu po osnovu konverzije duga u HIP Azotari u stečaju, u Petrohemiji u vrednosti od preko 30 miliona evra. Zatim, u skladu sa UPPR-om Trajala, Simpa, Novkabela, Toze Markovića i FAP Priboj potraživanja su konvertovana u kapital i obezvređena. Ukupan iznos je oko milijardu dinara ili oko 8,5 miliona evra.\nEPS Grupa je prošlu godinu završila sa finansijskim dugom od 122,6 milijardi dinara (više od milijardu evra), a kada se oduzme gotovina na računima, neto dug je iznosio 102 milijarde dinara. Verovatno najdepresivnija stavka iz bilanca EPS-a je kumulirani gubitak od 129,6 milijardi dinara ili čak 1,1 milijardu evra. On iznosi čak 51 odsto ukupnih prihoda i 15 odsto ukupnog kapitala kompanije.\n29 Maj 2021 mondo\n25 Maj 2021 ekapija, telegraf\nSrbija obustavlja gradnju termoelektrane Kolubara B? - Rudari protestuju\n18 Maj 2021 b92\nEPS i ERS zajedno do zelene energije\n12 Maj 2021 ekapija\nEPS: Planirane još dve solarne elektrane na lokacijama termoelektrana\n11 Maj 2021 rtv\nEPS: Odličan prvi kvartal, plan da dobit bude 12 milijardi dinara\n10 Maj 2021 b92, srna\nKamen temeljac za HE Buk Bijela 17. maja


Milić: Relativizuje se saradnja sa NATO - Centar za evroatlantske studije - CEAS\n"Mislim da je jako bitno da se u srpskoj javnosti, kao i u javnosti jugoistočne Evrope postigne bolji konsenzus oko toga ko su faktori stabilizacije i demokratizacije, a ko su oni koji izazivaju turbulencije i nestabilnost", rekla je Milić na konferenciji "Zapadni Balkan i NATO pre i posle Varšavskog samita".\n"Da li je to uticaj Rusije, ili autohtoni trend, složeno je pitanje", rekla je direktorka CEAS i organizatorka konferencije.\nPo njenom mišljenju, postoji velika razlika između uvođenja sankcija Rusiji i postojanja stava o tome šta je legitimno, a šta ne i svesti i odgovornosti prema javnosti Srbije, da se kaže kako EU vidi to pitanje, jer, dodaje, EU i dalje produžava sankcije Rusiji i ne odriče se bliske saradnje sa NATO.\n"Bojim se da se u Srbiji posebno olako dižu ruke od demokratskih principa, zarad neke lažne ideje o sigurnosti, ja nisam vojni stručnjak i mislim da je priča o vojnoj saradnji Srbije i NATO predimenzionirana, ali, s druge strane, pogrešno je insistiranje samo na vojnoj saradnji, jer IPAP (Individualni akcioni plan partnerstva) je tu i različit je od Partnerstva za mir, jer uvodi momenat političkog dijaloga, koji je ispario", kaže Milić.\nZa nju, jedna od najbitnijih poruka IPAP je njegova kompatibilnost sa evropskim integracijama Srbije.\n"Ako hoćete da ste članica nekog saveza, morate da pokažete da ste pouzdani partner, da ste u stanju da usvojite dileme, trendove, a i spoljnu politiku u onim oblastima u kojima se može", smatra Milić.\nOna tvrdi da će samit u Varšavi biti najznačajniji NATO samit od kraja hladnog rata i kaže da je cilj CEAS-a bio da i ovom debatom javnosti u Srbiji ukaže na to koje će biti glavne teme, glavni izazovi, kako globalni svet vidi celokupnu situaciju.\nSmatra da bi bilo dobro ako jedan od zaključaka NATO samita u Varšavi bude neka konkretnija politika, ili spominjanje pristupa prema zapadnom Balkanu, jer veruje da nam zaista treba neki politički okvir, kako bismo nastavili dalje.\nLink na sajt RTV


In medija - Uskoro film "Voda", o pukovniku Rajevskom\nUskoro film "Voda", o pukovniku Rajevskom\nU toku je montaža igrano-dokumentarnog filma "Voda" koji je sniman povodom pogibije pukovnika Rajevskog u Gornjem Adrovcu, kod Aleksinca, tokom Prvog srpsko-turskog rata.\nFilm je sniman u prostoru Zavičajnog muzeja Aleksinac i na terenu u okolini Aleksinca, u manastiru u Đunisu, u Gornjem Adrovcu, Kotoru i okolini Kruševca.\nRežiju potpisuje Goran Erčević, a producent je kuća "Laki production" iz Aleksandrovca. Uloge u filmu igraju Dejan Tončić, Vojin Ćetković, Branislav Trifunović, Snežana Knežević, Ivan Vučković, glumci Aleksinačkog amaterskog pozorišta i ostali.\nPremijera filma se očekuje početkom septembra, povodom obeležavanja godišnjice bitke na Gornjem Adrovcu.\nBoj na Gornjem Adrovcu odigrao se 1. septembra 1876. godine u okviru Prvog srpsko-turskog rata. Nakon poraza na Šumatovcu, Kerim-Pašina vojska bila je primorana da se povuče i pređe na levu obalu Južne Morave, u nameri da obiđe Aleksinac i nastavi ofanzivu prema severu.\nOva bitka čuvena je po tome što je u njoj poginuo ruski pukovnik Nikolaj Nikolajevič Rajevski, koji je u Srbiju došao zajedno sa nekoliko hiljada ruskih dobrovoljaca, i koji je, po mnogim istoričarima, Tolstoju poslužio kao ispiracija za lik grofa Vronskog u čuvenom romanu Ana Karenjina.\nNa mestu gde je poginuo podignuta je crkva Svete Trojice, u narodu poznata kao Ruska crkva ili Crkva ljubavi.


DODIK: Izbore raspisuje nelegitimna izborna komisija | Banjaluka.net\nDODIK: Izbore raspisuje nelegitimna izborna komisija\nSrpski član Predsjedništva BiH Milorad Dodik rekao je da članovi Centralne izborne komisije /CIK/ BiH nisu izabrani u skladu sa zakonom i upitao kako neko ko nije legitiman može raspisivati izbore u BiH.\nOn je naglasio da to samo govori o BiH, koja je uspješna jedino u tome da stalno akumulira neriješene probleme i onima kojima djeluje da su riješeni pridaje novi predznak neriješenosti.\nPrema Dodikovim riječima, postavlja se pitanje šta sad, kako obaviti izbore na bazi nelegalne, nekompetentne i potpuno pritivzakonite komisije, kako će se na njima učestvovati.\n“To je još jedna neriješena stvar na svemu onome što je prtljag BiH ionako loš, koji se vuče i trese niz cestu, praveći zaglušujuću galamu”, rekao je Dodik sinoć za RTRS.\n“Pričao sam sa njima prije nekoliko dana i oni kažu da je to u redu. Kako može biti u redu, gdje je tu pravna država, poštovanje zakona, gdje je konsenzus u BiH. Kako je moguće da promijenite Izbornu komisiju kada piše da novu komisiju ne možete birati dok ne završite konstituisanje organa po prethodnim izborima. Odjednom ništa ne važi, što dovodi do razmišljanja da je sve namjerno napravljeno da bi se izbori održali i kreirali onako kako nekome odgovara”, rekao je Dodik.\n“Mi tragamo za autentičnim predstavnicima srpskog naroda u Mostaru i, u tom pogledu, ćemo pokušati da sačekamo. Veoma smo zainteresovani za način kako će se završiti izbori tom gradu”, rekao je Dodik, koji je i predsjednik SNSD-a.\nDodik je podsjetio da je o tome nešto odlučivao Ustavni sud BiH, koji uprkos svim prigovorima iz Srpske, sada pokušava i na tom planu da sebi pribavi zakonodavnu moć, što je apsurdno.\nKomentarišući činjenicu da je zbog Izbornog zakona, kojeg godinama ne mogu da riješe u FBiH, predsjednik HDZ-a BiH Dragan Čović ignorisao ad hok grupu koju je formiralo Predsjedništvo BiH, Dodik je rekao da je BiH struktura koja samo generiše probleme, a ne rješenja.\n“Sama suština BiH, da u njoj odlučuju entiteti i tri konstutivna naroda, izgubljena je i kroz strukturu ad koh grupe. Meni je bilo važno da se kroz same zaključke Predsjedništva BiH reafirmiše mehanizam koordinacije”, rekao je Dodik.\nOn smatra da nema smisla da dva naroda, bez obzira u kom kapacitetu, rade nešto bez trećeg naroda.\nDodik smatra da, osim zdravstvenih mjera, Republika Srpska treba da se usmjeri i na ekonomske mjere.\n“Svaki dan o tome nešto pričamo, pokušavamo naći način kako će to ići, ne ide i to nas bitno zaustavlja. U svakom slučaju, Srpska pokazuje da svojim vlastitim sredstvima i potencijalima još uvijek reaguje ne samo na krizu i na njene posljedice i drago mi je da smo obezbijedili da na našim javnim računima ima dovoljno sredstava za isplatu penzija”, rekao je on.\nDodik je poručio da Republika Srpska sigurno neće bankrotirati, te dodao da su oni koji se bave spekulacijama, podmetanjima, lažima i nisu imali šta da rade ovih dana samo smišljali budalaštine.\n“Isplaćujemo obaveze za april, to je plata od 520 KM plus doprinosi i to se već realizuje. Izvršili smo podršku prije svega zdravstvenim radnicima, policiji, inspektorima i ostalim. Sada ćemo pomoći i medijima i nekim drugim strukturama, tako da mi u tom pogledu radimo svoj posao”, naglasio je Dodik.


FK Crvena zvezda | Najnovije sportske vesti - Sportska centrala\nBojana - 23 maj 2022. 21:25 0\nFudbaler Crvene zvezde i reprezentativac Austrije, Aleksandar Dragović ne nalazi se u timu novog selektora Ralfa Ragnika. Naime, najveće iznenađenje na spisku reprezentativaca koje je...\nMilosN - 23 maj 2022. 11:10 0\nCrvena zvezde je sinoć pobedila Voždovac i tako je uspela da odbrani titulu prvaka Srbije. Posle pobede i osvojene titule, kapiten fudbalera Crvene zvezde Milan...\nMilosN - 23 maj 2022. 10:07 0\nFudbaleri Crvene zvezde pobedili si sinoć Voždovac rezultatom 3:1 i tako su odbranili titulu prvaka Srbije. Kao šampion Srbije, Zvezda će igrati kvalifikacije za...\nMilosN - 22 maj 2022. 22:47 0\nFudbaleri Crvene zvezde uspeli su da odbrane titulu prvaka Srbije. Oni su u poslednjem kolu savladali Voždovac rezultatom 3:1. Generalni direktor Crvene zvezde Zvezdan Terzić...\nMilosN - 22 maj 2022. 21:15 0\nFudbaleri Crvene zvezde pobedili su sa 3:1 Voždovac u poslednjem kolu Superlige Srbije i tako su uspeli da odbrane trofej namenjem šampionu Srbije. Velika simbolika ostaje u...\nStefan - 22 maj 2022. 20:29 0\nFudbaleri Crvene zvezde odbranili su titulu šampiona Srbije, pošto su u poslednjem kolu na stadionu "Rajko Mitić" savladali Voždovac sa 3-1. Na ovaj način...\nStefan - 22 maj 2022. 17:58 0\nCrvena zvezda danas od 18.30 sati igra meč poslednjeg kola Superlige Srbije protiv Voždovca na stadionu "Rajko Mitić". Pošto je na dva boda više, a...\nSTANKOVIĆ PORUČIO VOŽDOVCU: Spremni smo u potpunosti za meč\nMilan - 21 maj 2022. 18:22 0\nFudbaleri Crvene zvezde, dočekuju Voždovac u poslednjem kolu plej ofa Superlige Srbije. Za odbranu titule šampiona, dovoljan im je i bod sa te utakmice. Pred duel,...\nPRIZNANJA SE NIŽU: Zvezdin fudbaler u konkurenciji za gol sezone Lige Evrope!\nMilan - 21 maj 2022. 16:07 0\nFudbaler Crvene zvezde Mirko Ivanić, u konkurenciji je za gol sezone u Ligi Evrope. U pitanju je njegov pogodak protiv Ludogoreca u Beogradu. Tada je bio...\nPeh za Zvezdu pred meč za titulu!\nBojana - 21 maj 2022. 10:45 0\nKako prenosi Sportski Žurnal, Crvena zvezda će biti oslabljena u duelu protiv Voždovca gde crveno-beli imaju priliku da dođu do pete uzastopne titule šampiona...\nBivši napadač Zvezde izabran za najboljeg fudbalera u Sloveniji!\nBojana - 21 maj 2022. 10:00 0\nSrpski napadač, nekadašnji član Crvene zvezde Ognjen Mudrinski, prvi je strelac prvenstva Slovenije sa 16 golova, igraće ovog vikenda da osvoji titulu šampiona sa...\nMilan - 20 maj 2022. 19:11 0\nFudbaleri Crvene zvezde, dočekaće Voždovac u poslednjem kolu plej ofa Superlige Srbije. Dovoljan im je i bod, kako bi odbranili tituli šampiona. Pred taj duel, o...\nMilan - 20 maj 2022. 16:12 0\nFudbaleri Crvene zvezde, dočekaće Voždovac u poslednjem kolu plej ofa Superlige Srbije. Ukoliko ostanu neporaženi, odbraniće titulu šampiona. Tome se nada i defanzivac crveno belih Aleksandar...\nZvezda želi da vrati bivšeg napadača: Koliko je to realno?\nMilosN - 20 maj 2022. 14:46 0\nFudbalski klub Crvena zvezda se polako sprema za letnji prelazni rok. Nije tajna da su crveno-beli zainteresovani za fudbalera Zenita, Dzjubu, i da bi...\n123...178Stranica 1 od ukupno 178


Izvor: B92, 22.Jan.2021, 14:22\nKošarkaši Partizana u subotu 23. januara od 19 sati igraju protiv FMP-a u hali sportova "Ranko Žeravica".\nTrener košarkaša Partizana Saša Filipovski, pred meč protiv ekipe iz Železnika u 16. kolu ABA lige, rekao je da njegov tim mora da popravi greške iz prethodnih utakmica i da igra koncentrisano.\n"Koncentrisani smo na to da odigramo dobru odbranu i popravimo greške koje smo pravili u prošloj utakmici. Igra FMP-a bazira se na ''pik end rolu' i igri jedan na jedan. Igraju široko u napadu, tako da će u ovom meču osnove u odbrani biti vrlo važne. Moramo da se borimo za skok u napadu i želim da što više 'delimo' loptu i da donosimo dobre odluke. Plejmejkeri moraju što brže i bolje da uvedu u igru svoje saigrače", rekao je Filipovski za klupski sajt.\nU prvom ovosezonskom duelu sutrašnjih rivala, crno-beli su u Železniku pobedili 103:90, a bek Partizana Uroš Trifunović izjavio je tim iz Železnika prva prilika za izlazak trenutne faze.\n"Moramo da izađemo iz faze u kojoj se trenutno nalazimo i meč protiv FMP je prva prilika za to. Oni su se pojačali u odnosu na našu poslednju odigranu utakmicu sa trojicom novih igrača i sigurno će biti motivisani protiv nas, što je i nama motiv više. Mislim da je samo potrebno da uđemo jako u utakmicu. Dobro treniramo, dižemo hemiju u ekipi i borimo se da dobijemo svaki meč koji je pred nama", naglasio je Trifunović.\nPartizan u dosadašnjem delu ABA lige ima skor 7-8, dok je FMP zabeležio pet pobeda i devet poraza, uz jedan meč manje.\nRadio Televizija Vojvodine: Đerić: Da uživamo u meču protiv Partizana i damo sve od sebe\nHotSport.rs: VLADA JOVANOVIĆ: ‘Uz povišenu energiju i intenzitet da zaustavimo tranziciju Cibone’\nKošarkaši Borca u subotu 23. januara od 19 časova u dvorani kraj Morave dočekuju Budućnost u 16. kolu regionalne ABA lige...Trener Čačana, Marko Marinović, poručio je da njegov tim nema šta da izgubi u okršaju sa Podgoričanima..."Trenutno gledano, Budućnost uz Mornar, igra najbolju košarku...\nIzvor: B92, 23.Jan.2021, 10:31\nKošarkaši Partizana će u 16. kolu ABA lige dočekati FMP iz Železnika...Meč u Hali sportova "Ranko Žeravica" je na programu od 19 časova..U prvom ovosezonskom duelu ovih rivala, crno-beli su u Železniku zabeležili pobedu rezultatom 103:90...Pred novi meč protiv ekipe iz Železnika, trener Partizana...


Magistarske studije u Sloveniji – ključ do vašeg profesionalnog uspjeha – STUDOMAT.ba\nNa poznatom univerzitetu studenti pišu lažne ispite kako bi se...\nVeć ste diplomirali ili ste na zaključnoj godini vašeg diplomskog studija i već razmišljate kako bi nadogradili svoje obrazovanje u jednoj od zemalja Evropske unije? Želite da se usavršite na području koje studirate i da postanete stručnjak u svojoj delatnosti, što će vam omogućiti siguran uspjeh i profesionalnu realizaciju?\nUkoliko je vaš odgovor DA, u tekstu u nastavku pročitajte zašto je Slovenija u ovom trenutku pri izboru magistarskih studija najoptimalnije rješenje u regiji.\nSlovenski obrazovni sistem važi za jednog od najboljih ne samo u Evropi nego i u svijetu. Studijski programi se izvode na 5 univerziteta i 48 samostalnih visokoškolskih ustanova po Bolonjskom sistemu, a svaki od programa je akreditovan od strane Ministarstva za visoko obrazovanje, nauku i tehnologiju. Studijski programi imaju izvanredan kvalitet i zato slovenski fakulteti visoko kotiraju na međunarodnoj rang ljestvici najboljih univerziteta u svijetu.\nDiploma dobivena u Sloveniji je priznata u EU, SAD, Australiji i u skoro svim ostalim državama svijeta.\nJedna od najvećih prednosti za državljane zemalja Zapadnog Balkana: Srbija, BiH, Crna Gora i Makedonija je da su na osnovi bilateralnih sporazuma sa Slovenijom za njih diplomske i magistarske studije na svim državnim fakultetima u potpunosti besplatni.\nTokom studija student dobiva boravišnu dozvolu, koja mu omogućava slobodno kretanje unutar šengenske zone, a Slovenija ima odličnu infrastrukturnu povezanost sa svim evropskim destinacijama i idealna je polazna točka za putovanja po Evropi. Osim toga, Slovenija studentima nudi brojne privilegije kao što su subvencija za prehranu, prevoz, popusti na raznim kursevima, ulaznice u muzeje i posjete kulturnih događaja, što smanjuje životne troškove studenata.\nZa kandidate iz zemalja Zapadnog Balkana, koji ispunjavaju potrebne uslove, postoji i mogućnost dobivanja stipendije za magistarske studije na području prirodnih nauka, tehnike i medicine, konkurs za koju objavljuje državni fond za stipendiju Republike Slovenije.\nStudenti koji završe magistarske studije na slovenskim fakultetima imaju veće šanse za idealno zaposlenje u svojoj zemlji, a isto tako i dobar plasman na svjetskom tržištu rada, ukoliko se odluče nastaviti dalje.\nPrijemnih ispita za upis na magistarske studije u Sloveniji nema, osim na umjetničkim fakultetima. Ukoliko želite da se upišete na magistarski program na području koje nije srodno s vašim diplomskim studijama, većina fakulteta će da zahtijeva da položite diferencijalne ispite prije početka studija.\nNajviše predavanja se provodi na slovenačkom jeziku, ali postoje i magistarski programi koji se provode na engleskom jeziku. I u oba slučaja fakulteti ne zahtijevaju certificirano znanje slovenačkog i engleskog jezika. Za magistarske programe na engleskom jeziku se od studenta očekuje da jezik zna na nivou B1 ili B2.\nU 2TM imamo dugogodišnja iskustva sa upisom stranih studenata i dobro izgrađene odnose sa visokoškolskim ustanovama u Sloveniji.\nMi možemo da vam pomognemo kod izbora najprikladnijeg studijskog programa za vas, da napravimo kompletnu listu dokumenata koji su potrebni za upis, da u vaše ime vodimo celu upisnu proceduru. S vama smo i tokom dobijanja boravišne dozvole na osnovi studija.\nUkoliko želite siguran upis na magistarske studije u Sloveniji, kontaktirajte stručnjake u 2TM, koji će da vam pomognu da ostvarite vaše studijske želje i ambicije u Sloveniji. Vaše će biti samo da jednom dođete u Sloveniju, a to je prije početka studija!\nZa detaljnije informacije u vezi upisa na magistarske studije u Sloveniji nam pišite na education@2tm.si\nInvestiraj u svoju budućnost, upiši magistarske studije u Sloveniji sa 2TM!\n2tm, izdvojeno, Slovenija


Sindikati: Nećemo dozvoliti umanjenje primanja | Herceg Televizija Trebinje\nSindikati: Nećemo dozvoliti umanjenje primanja\nSindikalne organizacije Rudnika i Termoelektrane /RiTE/ “Gacko” i RiTE “Ugljevik” saopštile su danas da neće dozvoliti umanjenje dostignutog nivoa plata i drugih naknada radnika, koji predstavljaju i tvrde da je uštede moguće izvršiti na druge načine.\nU saopštenju se navodi da su informacije sa sastanka Uprave “Elektroprivrede Republike Srpske” sa predsjednikom Vlade Republike Srpske i resornim ministrom, kome su prisustvovali i direktori zavisnih preduzeća u sastavu “Elektroprivrede”, izazvale ogorčenje i revolt među radnicima u ova dva preduzeća.\n“Žalosna je i sramna i sama ideja da se na ovom sastanku raspravljalo o umanjenju primanja, odnosno plata i drugih naknada, radnicima zaposlenim u elektro-energetskom sektoru. U prilog ovoj konstataciji ide i najava da će se na sjednici Kolegijuma direktora `Elektroprivrede`, koji je najavljen za sljedeću sedmicu, na dnevnom redu naći i smanjenje plata zaposlenim u `Elektroprivredi”, dodaje se u saopštenju.\nSindikati navode i da su se oni koji planiraju smanjenje bruto mase za primanja zaposlenim u “Elektroprivredi Republike Srpske” do sada “bezbroj puta oglušili o stavove Sindikata da se zaustavi nekontrolisano zapošljavanje u `Elektroprivredi`, koje je naročito izraženo u posljednjih nekoliko godina”.\n“Smatramo da niko nema pravo da gazi prava naših radnika od kojih većina radi u teškim uslovima rada, u svim vremenskim prilikama i neprilikama, neki čak i životno ugroženi, radeći prekovremeno, noću, proizvodeći i održavajući ovaj sistem, i na kraju krajeva i samu Republiku Srpsku”, ističe se u saopštenju koje su potpisali predsjednici dva sindikata Željko Tepavčević i Zoran Mićanović.


Stjuart Pič novi specijalni izaslanik Velike Britanije za pitanja Zapadnog Balkana - Politika - Dnevni list Danas\nPočetna » Vesti » Politika » Stjuart Pič novi specijalni izaslanik Velike Britanije za pitanja Zapadnog Balkana\nDanas Online02.12.2021. 10:42\nSer Stjuart Pič će preuzeti tu ulogu nakon što je ranije ove godine podneo ostavku na mesto predsedavajućeg vojnog komiteta NATO-a, uloge koju je obavljao od 2018. On je takođe ranije služio kao načelnik štaba odbrane Ujedinjenog Kraljevstva.\nKako je navedeno, njegov rad će takođe uključivati promovisanje jakih demokratskih institucija i otvorenih društava, pomaganje u suočavanju sa ozbiljnim i organizovanim kriminalom i drugim zajedničkim bezbednosnim izazovima, i podsticanje rešavanja nasleđenih pitanja poput ratnih zločina i nestalih lica. S tim u vezi, Ujedinjeno Kraljevstvo će takođe nastaviti da predvodi rad na unapređenju rodne ravnopravnosti i implementaciji Inicijative za sprečavanje seksualnog nasilja u sukobima. U Bosni i Hercegovini (BiH), aktivnosti Ser Stjuarta će podržati rad međunarodnog visokog predstavnika Kristijana Šmita, koji i dalje uživa punu podršku Ujedinjenog Kraljevstva. Što se tiče Srbije i Kosova, on će sa našim partnerima raditi na podršci dijalogu Srbije i Kosova, uz posredništvo Evropske unije.\nKada je reč o Bosni i Hercegovini, visoki predstavnik je upozorio da se ova zemlja suočava sa najvećom egzistencijalnom pretnjom svog posleratnog perioda i da postoji stvarna mogućnost dalje podele i sukoba. Zajedno sa međunarodnim partnerima, Ujedinjeno Kraljevstvo radi na rešavanju svih pretnji stabilnosti u skladu sa Dejtonskim mirovnim sporazumom koji je podstakao teško stečeni napredak u Bosni i Hercegovini, tokom poslednjih 26 godina. Ujedinjeno Kraljevstvo takođe pomaže u suočavanju sa drugim regionalnim izazovima, uključujući podršku normalizaciji odnosa između Srbije i Kosova i borbu protiv organizovanih kriminalnih grupa. Ujedinjeno Kraljevstvo će igrati važnu ulogu, blisko sarađujući sa vladama regiona i svojim međunarodnim partnerima.\n„Ujedinjeno Kraljevstvo je duboko posvećeno evropskoj bezbednosti. Zapadni Balkan se suočava sa najvećom pretnjom svojoj stabilnosti i bezbednosti u poslednje dve decenije. Imamo dužnost da učinimo sve što možemo da očuvamo pomake postignute mirom i dijalogom – ne smemo dozvoliti bilo kakav povratak nasilju i podelama iz prošlosti. Veliko iskustvo i stručnost ser Stjuarta će ojačati međunarodne napore da se zaštiti mir i promovišu evroatlantske integracije u ovom ključnom regionu”, rekao je premijer Velike Britanije Boris Džonson.\n„Imenovanje ser Stjuarta je jasan pokazatelj posvećenosti Britanije Zapadnom Balkanu i odbrani i promociji slobode i demokratije u regionu. Radujem se produbljivanju naših ekonomskih i bezbednosnih veza sa Zapadnim Balkanom i zajedničkom radu na odvraćanju zloćudnih aktera. Ser Stjuart će igrati ključnu ulogu u tom poslu”, rekla je ona.\nAmbasadorka Ujedinjenog Kraljevstva u Srbiji Šan Makleod je izjavila da je ser Stjuart Pič veoma poštovan i da će svojim iskustvom doprineti ovoj ulozi.\n„Snažno pozdravljam imenovanje ser Stjuarta Piča za specijalnog izaslanika premijera za Zapadni Balkan. Ser Stjuart je veoma poštovan i svojim značajnim iskustvom će doprineti ovoj ulozi. On se raduje saradnji sa liderima širom regiona, u ime vlade Ujedinjenog Kraljevstva i u bliskoj saradnji sa britanskim ambasadama, kako bi se podržala i ojačala regionalna stabilnost. Njegovo imenovanje je jasan znak kontinuirane britanske posvećenosti jačanju odnosa sa zemljama Zapadnog Balkana i bezbednosti i prosperitetu ovog važnog regiona. Veoma se radujem saradnji sa njim“, rekla je Makleod.\nO političkoj situaciji na Zapadnom Balkanu bilo je reči na sastanku ministara spoljnih poslova NATO-a u Rigi, a biće i na dnevnom redu sastanka ministara spoljnih poslova G7 u Liverpulu, koji je najavljen ranije ove nedelje.\nser Stjuart PičStjuart PičVelika BritanijaLondon


Vrijednom donacijom Vlada Japana unaprijedila uslove za školarce - Naša riječ Zenica\nVrijednom donacijom Vlada Japana unaprijedila uslove za školarce\nOsnovna škola „Skender Kulenović“ Zenica proteklog četvrtak upriličila je svečanost povodom završenih radova zamjene unutrašnje i vanjske stolarije u Centralnoj školi u Radakovu. Riječ je o projektu ukupne vrijednosti 185.000 KM, kojeg je finansirala Ambasada Japana u BiH u iznosu od 158.000 KM, a podržalo Ministarstvo za obrazovanje, nauku, kulturu i sport Zeničko-dobojskog kantona sa iznosom od 27.000 KM na ime PDV-a.\nŠkola je sada bezbjednije mjesto boravak\nProjekat zamjene stolarije u Školi od izuzetnog je značaja za učenike jer će sada imati ugodnije mjesto za boravak i učenje.“Radili smo marljivo na pripremi, ali i na realizaciji ovog velikog projekta kojim smo unaprijedili uslove za rad. Školski prostor je sada bezbjednije mjesto za rad“, kaže Amel Kablar, direktor Oš „Skender Kulenović“ Zenica te ističe da im je realizacija ovog projekta pružila priliku i za druge projekte.\n„U toku je i realizacija Projekta energetske efikasnosti sa sanacijom ravnih krovova i postavljanjem termoizolacije, LED rasvjete i termoregulacionih ventila sa radijatorima, čime bi skoro u potpunosti završili sa renoviranjem Škole“, ističe Kablar. Učenici su za goste pripremili prigodan kulturno-umjetnički program, u okviru kojeg je izvedena pjesma “Što te nema” na japanskom jeziku. „Pozitivno sam iznenađen toplom dobrodošlicom koju su priredili učenici,a posebno mi je drago mi je što su radovi završeni te što su uslovi za rad učenika unaprijeđeni.\nMetaforički rečeno, prozori i vrata su ulaz u novi svijet pa se, iskreno, nadam da će ova donacija pomoći djeci da uđu ali i uče o novim svjetovima“, kaže Ito Makoto, ambasador Japana u BiH.\nPomoć obrazovnom sistemu na području ZDK\nMinistar za obrazovanje, nauku, kulturu i sport ZDK Spahija Kozlić najsrdačnije se zahvalio Vladi Japana na vrijednoj donaciji te kazao da oni koji pomažu škole čine najplementije djelo. „U narednom periodu ćemo u potpunosti rekonstruisati ovu školu zajedno sa drugih 29 objekata na području ZDK. Dogovorili smo i dalju saradnju između Vlade Japana i ZDK i očekujem da ćemo to u narednom periodu intenzivirati“, kaže Kozlić te ističe da je nj.e. izrazila spremnost na dodatnu pomoć obrazovnom sistemu na području ZDK. „Razgovarali smo i mogućnostima dodatnog ulaganja i pomoći obrazovnim ustanovama na području kantona te saradnji Univerziteta u Zenici sa univerzitetima iz Japana. Načelno smo se dogovorili da ćemo u narednom periodu, kada situacija sa pandemijom bude povoljnija, biti domaćini privrednicima koji će doći iz Japana.\nUkupna vrijednost projekta iznosi 185.000 KM, kojeg je finansirala Ambasada Japana u BiH u iznosu od 158.000 KM, a podržalo Ministarstvo za obrazovanje, nauku, kulturu i sport Zeničko-dobojskog kantona sa iznosom od 27.000 KM na ime PDV-a.\nPrezentirat ćemo im buduće saradnje u gotovo svim oblastima društvenog života“, kaže Kozlić. Povodom završetka projekta, pomoći u njegovoj realizaciji i doprinosu u stvaranju boljih uslova za učenike, direktor Škole uručio je zahvalnice ministru za obrazovanje, nauku, kultruru i sport ZDK i ambasadoru Japana u BiH, a svečanost je završena otkrivanjem ploče donatora.


Guverner Centralne banke Senad Softić ubjedljivo najplaćeniji zvaničnik u BiH - BDC\nGuverner Centralne banke Senad Softić ubjedljivo najplaćeniji zvaničnik u BiH\nSenad Softić, guverner Centralne banke Bosne i Hercegovine, s osnovnom platom od malo više od 8.000 KM bez minulog rada, toplog obroka, dnevnica i ostalog, ubjedljivo je najplaćeniji zvaničnik neke javne institucije u Bosni i Hercegovini – pišu “Nezavisne novine”.\nU CB BiH naglašavaju da je Centralna banka samostalna institucija i nezavisna u svom radu, koja se finansira iz vlastitih izvora, tako da se primanja guvernera niti bilo kojeg službenika ili imenovanog lica u Centralnoj banci ne finansiraju iz javnih budžeta.\nPoslije Softića, najplaćeniji rukovodilac neke institucije Bosne i Hercegovine je Zlatko Knežević, predsjednik Ustavnog suda BiH, čija osnovna plata iznosi 6.117 KM, a prema podacima Ministarstva finansija i trezora BiH iza Kneževića po visini primanja u javnim institucijama u BiH su potpredsjednici Ustavnog suda, koji mjesečno bez dnevnica, toplog obroka, minulog rada i ostalih dodataka na platu zarađuju 5.199 KM, te sudije Ustavnog suda BiH s platom od 5.094 KM. Odmah nakon sudija Ustavnog suda BiH, po visini primanja je Ranko Debevec, predsjednik Suda BiH, koji ima osnovnu platu od 5.080 KM, a zatim slijede članovi Predsjedništva BiH sa platom od 4.756 KM te sudije Suda BiH s osnovnim platama od 4.618 KM, dok Zoran Tegeltija, predsjedavajući Vijeća ministara BiH, mjesečno kao osnovnu platu bez dodataka prima 4.281 KM, a njegovi zamjenici 4.186 KM – pišu “Nezavisne novine”.\nSpisak najplaćenijih zvaničnika BiH\nGuverner Centralne banke BiH – 8.000 KM\nPrevious articlePlenković se na sastanku založio za “zaustavljanje preglasavanja Hrvata”\nNext articleCIK: Pravo glasa ima 101.771 birač izvan BiH, 27.960 skinuto sa spiska


Kineski predsednik u poseti Iranu prvi put u poslednjih 14 godina\nBeta\t 22. januara 2016. 21:55\nKineski predsedik Si Djinping stigao je u Teheran, gde će sa iranskim zvaničnicima razgovarati o budućoj ekonomskoj i političkoj saradnji dve zemlje, prenela je iranska državna televizija.\nZamenik ministra spoljnih poslova Irana, Ebrahim Rahimpor rekao je da je kineski predsednik doputovao u Teheran sa delegacijom visokih političkih i ekonomskih zvaničnika na poziv svog iranskog kolege Hasana Rohanija, dodaje iranska TV.\n“Ovo je prva poseta predsednika Kine u poslednjih 14 godina”, kazao je Rahimpor.\nOn je najavio da će se Si Djinping u toku svoje jednodnevne posete Iranu sastati sa Rohanijem, kao i sa iranskim vrhovnim vodjom ajatolom Alijem Hamnejem.\nIranska televizija navodi da je u 2014. godini ukupna robna razmena izmedju Teherana i Pekinga iznosila 52 milijarde dolara, ali da je prošle godine taj iznos smanjen zbog pada cene nafte na svetskom tržištu.


Ova policija je gora od one iz devedesetih, pa ima i gori nadimak\npetak, 18 januar 2013 08:04\nVeroljub Stevanović, gradonačelnik Kragujevca sinoć na vanrednoj konferenciji za novinare ponovo optužio policiju i tužilaštvo da su bez ikakvih dokaza pokrenuli istragu protiv njegovog najbližeg saradnika Nebojše Vasiljevića, predsednika FK "Radnički" koji je danas posle 24 dana, odlukom vansudskog veća pušten iz pritvora.\nI u Kragujevcu bez liste čekanja?\npetak, 18 januar 2013 07:59\nu Srbiji dnevno se potroši četiri miliona evra i uradi dvadesetak intervencija. Jedino je rešenje da u potpunosti nestanu liste čekanja za operacije katarakte. Ovo je plan stručne komisije za oftalmologiju, koji je usvojilo Ministarstvo zdravlja i koje će od ove godine početi da se primenjuje.\npetak, 18 januar 2013 07:41\nTokom noći između četvrtka i petka dežurne ekipe Zavoda za hitnu medicinsku pomoć u Kragujevcu obavile su ukupno 99 intervencija, od kojih 23 na terenu, 58 u ambulanti za odrasle i 18 na pedijatriji.\nKoktel uz konferenciju ZZŠ povodom ukidanja pritvora Nebojši Vasiljeviću\nčetvrtak, 17 januar 2013 22:53\nU svečanoj sali Skupštine grada Kragujevca, održana je svečana konferencija za štampu povodom ukidanja pritvora, člana Gradskog veća i potpredsednika stranke Zajedno za Šumadiju, Nebojše Vasiljevića. Na koktelu su osim novinara, prisustvovali svi direktori javnih komunalnih preduzeća, odbornici, Gradsko veće, privrednici i kako je rečeno prijatelji. Vasiljević je uhapšen 24. decembra zbog sumnje da je FK „Radnički“ oštetio za oko pola miliona evra i posle 24 dana provedena u pritvoru za to krivično delo braniće se sa slobode.\niRoda baš vredna, danas 10 beba\npetak, 18 januar 2013 07:46\nPre podne kiša, popodne sneg\npetak, 18 januar 2013 07:37\nU jutarnjim časovima i tokom dana u Kragujevcu oblačno sa kišom koja će uveče preći u sneg.\nNa zelenoj pijaci oduzeta pirotehnička sredstva\nčetvrtak, 17 januar 2013 17:48\nJuče su pripadnici kragujevačke komunalne policije u prepodnevnim časovima na zelenoj pijaci oduzeli veću količinu pirotehničkih sredstava koja su nelegalno prodavana na pijačnoj tezgi.\nRealizovan jednogodišnji projekat pomoći u kući starim izbeglim i raseljenim u 12 sela\nSveta Liturgija i Carski časovi u Sabornom hramu\nNebojša Vasiljević pušten da se brani sa slobode\nStrana 5427 od 5471


Pikado - Rođendanski turnir PK „Pa kako...“ (FOTO) - Ozonpress :: internet portal\nTag: Pa kako, pikado, Turnir\nU subotu 27. jula u prostorijama AGB Đoković u Ljubiću održan je drugi rodjendanski turnir čačanskog Pikado Kluba “Pa kako…” na kome je učestvovalo 57 igrača iz Srbije. Rođendansko slavlje PK Pa kako… osim Čačana uveličali su igrači koji nastupaju za pikado klubove iz Subotice,Užica, Beške, Pazove, Niša, Beograda, Kraljeva, Novih Banovaca.\nPosle državnog prvenstva u klasičnom pikadu koje je Čačku održano 2016. godine, ovo je najveći ikada organizovan pikado turnir u našem gradu. Po rečima igrača koji su prošli evropske turnire u skorije vreme, nisu imali priliku da učestvuju na boljem turniru.\n– Mi smo mali klub koji je našim entuzijazmom, pomoći prijatelja kluba i grada uspeo da organizuje jedan obvakav turnir i nadamo se da će ih biti još. Posle celodnevnog takmičenja, veliko finale je gledalo oko 30 ljudi bez obzira što se igralo do dva sata posle ponoći, dobra igra i lep pikado nas je držao budnim. U finalu su učestvovali Vlastimir Gavrilović i predstavnik našeg kluba Bojan Milojević, najveće i najprijatnije iznenađenje turnira. Uprkos činjenici da je Bojan bez poraza došao do finala, umor je na kraju ipak učinio svoje pa je prvo mesto pripalo Vlastimiru Gavriloviću.Treće mesto je zauzeo Darko Skenderović, nekadašnji igrač Spartaka iz Subotica, najjačeg i najtrofejnijeg kluba u Srbiji, a budući član našeg bratskog kluba „Pikadere“ iz Užica. Ovim putem se zahvaljujemo svima, pre svega gostima iz drugih gradova koji su prešli kilometre i kilometre da budu deo našeg slavlja, takođe se zahvaljujemo ljubiteljima pikada iz našeg grada i prijateljima kluba. Bila nam je čast ugostiti takve ljude i igrače. Vidimo se na nekom novom druženju, na nekom novom turniru – prenose utiske sa rođendanskog turnira članovi PK “Pa kako…”.


PCR testiranje jeftinije za strance koji ulaze u Srbiju zbog turizma - Daljine.rs\nVisina naknade za PCR testiranje stranih državljana koji u Republiku Srbiju dolaze iz turističkih razloga biće smanjena. Ova mera je usvojena na sednici Kriznog štaba i inicijativa je Udruženja za turizam Privredne komore Srbije.\nTo će, prema oceni sekretara tog udruženja, Tijane Maljković, doprineti povećanju broja dolazaka stranih turista za vreme predstojećih uskršnjih praznika i najavljenih grupa gostiju iz arapskih zemalja tokom proleća.\nBahreinci navaljuju u Srbiju?\nPodsećamo, strani putnici koji poslom dolaze u Srbiju od 21. januara mogu da pređu granicu bez PCR testa.\nOtkud Njujork u Ukrajini?


HomePolitikaRusija ostaje strateški partner Srbije\n01/12/2020Redakcija BALKAN TVPolitika, Vesti0\nMinistar spoljnih poslova u Vladi Republike Srbije Nikola Selaković poručio je danas, u razgovoru sa ambasadorom Ruske Federacije u Beogradu Aleksandrom Bocan-Harčenkom, da je Srbija čvrsto opredeljena za dalji razvoj političkih odnosa sa tom zemljom, na temeljima strateškog partnerstva i spremnosti obe strane za njihovo produbljivanje u svim oblastima.\nSelaković je istakao da je Srbija zadovoljna postojećim intenzitetom susreta na visokom i najvišem nivou, izrazivši nadu da će u skorije vreme Beograd posetiti i predsednik Rusije Vladimir Putin.\nOn je iskazao zahvalnost Rusiji zbog blagovremene i velikodušne pomoći u borbi protiv koronavirusa, kao i na spremnosti da nam pruži materijalno-tehničku podršku u vidu test-sistema i reagenasa za dijagnostiku.\nPrema njegovim rečima, Srbija je zahvalna Rusiji i na čvrstoj i doslednoj podršci našem teritorijalnom integritetu i suverenitetu i naporima da pitanje Kosova i Metohije rešimo dijalogom, odnosno mirnim i diplomatskim sredstvima.\nVisoko cenimo poziciju Rusije po kojoj će u dijalogu Beograda i Prištine podržati dogovor koji je u skladu sa interesima naše zemlje, naglasio je šef srpske diplomatije.\nSrbija, kako je dodao, pridaje izuzetan značaj unapređenju ekonomskih odnosa sa Rusijom, koja je naš veoma važan ekonomski partner, kako zbog razvijene spoljnotrgovinske razmene, tako i zbog investicija ruskih kompanija u srpsku privredu.\nMinistar je podsetio na to da je Ruska Federacija u 2019. godini bila treći spoljnotrgovinski partner Srbije, a naša robna razmena u prošloj godini povećana je na nivo od 3,5 milijarde dolara.


Izlila se rijeka Spreča u Gračanici i Doboj Istoku – Radio Feral\nIzlila se rijeka Spreča u Gračanici i Doboj Istoku\nNa području naselja Stanić Rijeka i Brijesnica, opština Doboj Istok, izlila se rijeka Spreča i poplavila oko 50 hektara poljoprivrednog zemljišta, ali nema ugroženih stambenih objekata, podaci su Civilne zaštite ove opštine.\nPoplavljena su poljoprivredna zemljišta na području opštine Gračanica u naseljima Donja Orahovica, Lohinja, Pribava i Stjepan polje.\nPrema podacima Operativnog centra Civilne zaštite kantona Tuzla, vodostaj Spreče na mjernom mjestu Karanovac kod Gračanice iznosio je jutros 322 centimetra, dok se kod vodostaja od 300 centimetara primjenjuju mjere odbrane od poplava.\nIz ovog centra navode da je vodostaj na brani Hidroakumulacionog jezera Modrac jutros u 7.00 časova iznosio 199,72 metra nadmorske visine, dok je tačka prelivanja na 200 metara nadmorske visine.\nVodostaj Spreče i ovog akumulacionog jezera stagnira u odnosu na jučerašnje mjerenje.\n← U BiH sve više ovisnika o internetu: Mladi na udaru, roditelji bespomoćni\nFBiH u januaru naplatila skoro 30 miliona KM javnih prihoda više nego isti mjesec 2018. →\nSudije utakmice Čelić – Priluk odvezli u Hitnu pomoć\n28/04/2019 28/04/2019 Mirsad Zulic 0


28 avgust 2012\n28 avgust 2012\tNapisao Marjana Milošević\tPresijecanjem vrpce na novoizgrađenom mostu „Vladoš“ danas je u Kolašinu započeta svečanost povodom Dana opštine. Predsjednik opštine Kolašin Darko Brajušković je pozdravljajući prisutne uz zahvalnost izvođaču radova što su uspjeli da se steknu uslovi da se ovakav objekat otvori baš povodom Dana opštine, rekao da „ovaj most dužine 110 metara, vrijednosti 2,200 000 eura spaja Jadransku magistralu sa putem Kolašin – Mateševo, a vrlo brzo nadam se i budući auto-put Bar – Boljare“. Brajušković je rekao da je u širem gradskom jezgru do sada postojao samo jedan most koji bio i usko grlo razvoja našeg grada. Izgradnjom mosta izgrađena je i obaloutvrda do starog mosta gdje vrijednost radova iznosi 360 000 eura. Brajušković se zahvalio Vladi Crne Gore na izdvojenim sredstvima preko Direkcije za saobraćaj i firmi Bemax i poželio da ovaj most donese dobro i prosperitet uz želju da se preko ovog mosta mnogo više dolazi, nego odlazi iz Kolašina.\nObraćajući se gostima povodom Dana opštine Brajušković se osvrnuo na elementarne nepogode koje su zadesile Kolašin u februaru ove godine i govorio o požrtvovanosti i pruženoj pomoći iz svih djelova Crne Gore. On je pomenuo najznačajnije projekte koji su realizovani u 2012. godini. Pored novog mosta nabrojao je još niz projekata koje je opština Kolašin uspjela u ovoj godini da realizuje. Direktor direkcije za saobraćaj Veselin Grbović je kazao da most predstavlja vezu sa Jadranskom magistralom i regionalnim putem Kolašin-Mateševo. „Obilaznica dužine oko 450 metara je rađena na nasipu visine od 7 -12 metara koji ujedno predstavlja branu od rijeke Tare“, rekao je on i dodao da očekuje da će uskoro krenuti izgradnja prve dionice puta od Podgorice prema Mateševu čime bi se ostvarila i najbliža veza od Mateševa preko Jadranske magistrale put sjevera.\nPredsjednik SO Kolašin Mile Šuković je otvarajući svečanu sjednicu kazao da je danas 760 godina od kada su se prvi put oglasila zvona Moračkog manastira.\n“Zvona Moračkog manastira nijesu se oglašavala samo povodom pravoslavnih i hrišćanskih praznika, liturgija i molitva. Oglašavali su se onda kada su narod i država bili u radosti ili teškim iskušenjima. Takvih događaja kroz istoriju manastira i naroda ovoga kraja je bilo zaista dosta. Neka zvona Moračkog manastira zvone za mir i slogu u Crnoj Gori, dobro i napredak svih dobronamjernih građana, za dobro i napredak kolašinske opštine“, rekao je Šuković.\nPovodom 28. avgusta Upravni odbor JU Centar za kulturu donio je odluku da se opštinska nagrada za naučnog i javnog radnika dodijeli doktoru Draganu Đuroviću, za najboljeg studenta Ivi Simonović, za najboljeg sportistu Vuku Šukoviću, a za istaknutog pojedinca desetaru Dušanu Ćeraniću.\nNa kraju svečane sjednice svojim repertoarom predstavilo se KUD „Mijat Mašković“.


SportDC - Vesti - Ostalo - RSS i RSRS dogovorili na sastanku: Svesrpski kup u decembru na Palama\nNedelja, 20.09.2020 07:22\n26.08.2019 S. Papaz\nRSS i RSRS dogovorili na sastanku: Svesrpski kup u decembru na Palama\nDelegacije Rukometnog saveza Republike Srpske i Rukometnog saveza Srbije održale su sastanak u Beogradu, gdje je razgovarano o mnogim pitanjima koji se tiču rukometa u Republici Srpskoj i Srbiji, te o dodatnom učvršćivanju veza ova dva saveza.\nIspred Rukometnog saveza Republike Srpske sastanku su prisustvovali Staša Košarac, Boris Jerinić, Marinko Umičević, Darko Savić i Vladimir Branković, dok su ispred RSS sastanku prisustvovali predsjednik Saveza, Božidar Đurković i predsjednik RK Vojvodina, Milan Đukić.\nNa sastanku je dogovoreno da ovogodišnji Svesrpski rukometni kup, pokrenut 2014. godine, bude održan na Palama, u SPC ''Peki'' u decembru, a pokrovitelj bi trebao da bude predsjednik Republike Srpske, Željka Cvijanović. Na Svesrpskom kupu učestvuju po dvije ekipe iz Republike Srpske i Srbije, pa će se u SPC Peki zasigurno moći uživati u odličnom rukometu.\nRazgovarano je i o mlađim kategorijama, te ostalim oblicima saradnje.\nSnijeg zamijenio drumom: Stefan Anić obukao biciklistički dres reprezentacije Bosne i...


Vesti, 14.01.2020, 02:30 AM\nAmerički senator Tom Koton predstavio je predlog novog zakona kojim bi se zabranila razmena obaveštajnih podataka sa zemljama koje koriste 5G mrežnu opremu kompanije Huawei.\nDrugim rečima, Koton želi da oni koji koriste opremu za 5G kompanije Huawei više ne dobijaju obaveštajne podatke iz Sjedinjenih Država, osim ako ne prestanu da koriste proizvode kineske kompanije.\nIako se u nacrtu zakona to ne spominje, razlog je zabrinutost u Sjedinjenim Državama da bi Huawei tehnologija mogla sadržati backdoor što bi kompaniji omogućilo špijuniranje za kinesku vladu.\nPrema predlogu, zabrana bi bila usmerena na „obaveštajne podatke Sjedinjenih Država ili one koji su pod njihovom kontrolom“, a odnosi se na bilo koju državu koja koristi Huawei 5G opremu.\n„Sjedinjene Države ne bi trebalo da dele dragocene obaveštajne informacije sa zemljama koje omogućavaju obaveštajnoj ruci Komunističke partije Kine da slobodno deluje unutar njihovih granica. Pozivam naše saveznike širom sveta da pažljivo razmotre posledice poslovanja sa Huaweijem na njihove nacionalne interese“, rekao je senator Koton.\nSjedinjene Države optuživale su u nekoliko navrata Huawei da špijunira za Peking, a prošle godine je vlada čak zabranila kompaniji da radi sa američkim firmama i koristi njihove proizvode.\nSankcije su sprečile Huawei da instalira softver poput Androida i Windowsa na svojim uređajima, što je primoralo kinesku kompaniju da razvije sopstveni operativni. Huaweiju još uvek nije dozvoljeno da koristi Android na svojim pametnim telefonima, a kompanija ove godine planira da objavi uređaje koji imaju njen operativni sistem.\nIako je Huawei negirao tvrdnje SAD, pozivajući Sjedinjene Države da pruže dokaze da špijuniraju za kinesku vladu, kompanija se morala suočiti sa još većim ograničenjima. Sredinom decembra, Predstavnički dom američkog parlamenta usvojio je zakon kojim se zabranjuje vladi da kupuje opremu kompanije Huawei zbog zabrinutosti da bi ona mogla uključivati i backdoorove.


Grad Tuzla: Prijem za nagrađenu ekipu Narodnog pozorišta Tuzla – TuzlaInfo.ba\nGrad Tuzla: Prijem za nagrađenu ekipu Narodnog pozorišta Tuzla\nby admin2 27/11/2018\n27/11/2018 | 18:19\nPobjednike Susreta pozorišta BiH u Brčkom, ansambl Narodnog pozorišta Tuzla, ugostio je danas gradonačelnik Tuzle Jasmin Imamović koji je kazao da je to velika čast za Tuzlu, a ujedno i novi korak u razvoju pozorišne umjetnosti u našem gradu.\nInače, predstava ˝Posljednja ljubav Hasana Kaimije˝, pored Grand Prix-a festivala, dobila je još pet pojedinačnih nagrada. To su nagrada za najbolju predstavu po ocjeni publike, najbolju režiju (Goran Damjanac), najbolju scenografiju (Hari Ejubović), najbolju muziku (Denis Hadžić), te nagrada za najboljeg glumca (Dražen Pavlović).\nOvo je prvi put da je jedno bosanskohercegovačko pozorište osvojilo Grand Prix pomenutog Festivala, koji traje već 35 godina.\nU takmičarskom dijelu Susreta publika je imala priliku pogledati osam predstava iz zemalja južnoslavenskog govornog područja, BiH, Srbije, Hrvatske i Crna Gore, što dodatno ističe uspjeh Tuzlaka u ovakvoj konkurenciji.


Jovović: Češka je čvrsta ekipa, ali vjerujem da imamo šanse | onogošt.me\nJovović: Češka je čvrsta ekipa, ali vjerujem da imamo šanse\nLjeta 2017. godine je postigao dogovor sa Jablonecom, a tokom dvije sezone u češkom fudbalu isprofilisao se kao jedan od najboljih ofanzivaca lige, bio je pravo osvježenje u zeleno-bijelom dresu.\nVladimir Jovović do tančina poznaje snagu večerašnjeg rivala (Olomuc, 20.45) u kvalifikacijama za Evropsko prvenstvo 2020. godine.\n“Upućen sam u kvalitete reprezentacije Češke, a pogotovo igrača koji igraju u domaćoj ligi. Protiv većine sam igrao u prvenstvu, a u ekipi su dvojica igrača sa kojima sam igrao zajedno u timu Doležal i Masopust. Tu je i jedna grupa igrača koja dolazi iz inostranih klubova i oni su zapravo nosioci igre”, rekao je 24-godišnji Nikšićanin.\nBivši đak Sutjeskine škole fudbala, te nekadašnji igrač Crvene zvezde, OFK Beograda, Napretka i Spartaka posebno cijeni Borila, Sučija, Coufala, Součeka…\n“Dolaze iz Slavije, sa klubom su ostvarili fenomenalne rezultate u domaćem prvenstvu i na međunarodnoj sceni. Radi se o igračima sa ogromnim samopouzdanjem. Češka je čvrsta ekipa, ali vjerujem da imamo šanse da ostvarimo povoljan rezultat”, jasan je Jovović.\nSlavija je prethodne sezone igrala četvrtfinale Lige Evrope (ispala od Čelsija), Spartak iz Praga je uvijek ozbiljan, Viktor Plzenj zna da iznenadi, Jablonec u posljednje dvije sezone piše istorijske rezultate…\n“Česi mnogo ulažu u fudbal posljednjih godina. Liga napreduje iz godine u godinu, sve više timova uspijeva da izbori plasman u evropska takmičenja. I ne samo to, timovi iz Češke ostavljaju dobar utisak i prave dobre rezultate na međunarodnoj sceni”, rekao je momak, koji je u zeleno-bijelom dresu upisao 67 utakmica i potpisao devet golova…\n“Igrači iz inostranstva rado prihvataju pozive čeških klubova i to je dobar pokazatelj koliko se ulaže i kako se radi u klubovima širom zemlje. Ulaganja su dala rezultat i kada je reprezentacija u pitanju, pa sada veliki broj igrača koji nastupaju za nacionalni tim dolazi iz domaćih klubova”, podvukao je Jovović.


Tanjug 29. jula 2021. 06:43\nLONDON – Lideri Srbije, Albanije i Severne Makedonije negodovali su zbog sporog tempa proširenja EU, zalažući se za međusobno otvaranje granica za putovanja i poslove, dok čekaju da ih Brisel primi u svoje okrilje, prenosi danas Fajnenšl tajms.\n„Znamo da postoji zamor u EU zbog proširenja. Treba da vidimo šta možemo da uradimo za sebe, šta možemo za naš narod, kako možemo da proširimo naše tržište“, citirao je londonski list predsednika Srbije Aleksandra Vučića.\nPremijer Severne Makedonije Zoran Zaev izrazio je frustraciju što „EU ne ispunjava svoja obećanja“, dodajući da „Skoplje treba da ubrza praktične koristi za njene državljane“.\nPremijer Albanije Edi Rama uporedio je saradnju sa Briselom sa delom Semjuela Beketa „Čekajući Godoa“, u kojem se dva muškarca upuštaju u niz besmislenih razgovora, dok išcekuju dolazak nekoga ko nikako ne dolazi.\nBalkanski „mini-Šengen“ za putovanja i biznis, koji se prema pisanju londonskog lista ugleda na model EU o slobodnom putovanju, biće zvanično objavljen sutra.\nUključivaće postepeno olakšavanje putovanja, brže „zelene linije“ na granicama i smanjeno vreme čekanja za teretna vozila, kao i lakše dobijanje radnih dozvola.\nFT podseća na izjavu Aleksandra Vučića da „kada ljudi budu imali veće plate, razmišljaće o boljim životima, a ne o senkama iz prošlosti“.\n„Balkan koji danas imamo može da bude najsjajniji, ako ne i jedini sjajan, primer američke spoljne politike“, kazao je Rama.\n„Slobode koje danas uživamo na Balkanu su pre svega i prvenstveno njihovo čedo“, dodao je on.\nTrojica lidera učestvuju u Skoplju na skupu regionalne inicijative za saradnju poznate pod nazivom „Mini Šengen“.


HomePolitikaVučić u sredu u NATO: Sa Stoltenbregom o saradnji, odnosima sa Moskvom, regionu\nPredsednik Srbije Aleksandar Vučić sastaće se u sredu, 15. novembra, sa generalnim sekretarom NATO Jensom Stoltenbergom, potvrđeno je Tanjugu u Kabinetu predsednika.\nTokom posete sedištu NATO u Briselu, srpski predsednik će učestvovati i na sastanku Severnoatlantskog saveta.\nPred Vučićevu posetu diplomatski izvori Tanjuga u Briselu navode da između Srbije i Alijanse nema „gorućih pitanja“, te da je reč o sastanku u okviru „kontinuirane saradnje na najvišem nivou“.\nPrema procenama u Briselu, očekuje se da će Vučić i Stoltenber da nastave razgovore o daljim zajedničkim izazovima, ali i potencijalima saradnje između NATO i Srbije.\nPored partnerske saradnje Srbije i NATO, očekuje se da će teme razgovora predsednika Vučića sa generalnim sekretarom NATO i 29 ambasadora zemalja članica Alijanse biti i situacija u regionu, unutrašnje reforme u Srbiji, kao i odnosi Beograda sa Moskvom.\nOčekuje se i da će se konstatovati zadovoljstvo postignutim u okviru četiri tačke koje su dogovorene tokom prethodnog sastanka Vučića i Stoltenberga u Briselu, održanog novembra 2016. godine.\nPrva od njih se odnosi na vežbu u organizaciji NATO u cilju priprema za reagovanje u vanrednim situacijama, koja bi 2018. godine trebalo da se održi u Srbiji.\nU međuvremenu, Srbija je u saradnji sa NATO radila na podizanju kapaciteta za otklanjanje neeksplodiranih ubojnih sredstava i dala doprinos u obuci iračkih oficira u oblasti vojne medicine.\nJoš jedna od tema o kojoj se tada razgovaralo i gde je, prema izvorima Tanjuga u Briselu, postignut napredak jeste normalizacija vazdušnog prostora u regionu, konkretno donjeg sloja vazdušnog saobraćaja iznad Kosova i Metohije, čija će relaksacije dovesti do normalizacije civilnog vazdušnog saobraćaja iznad prostora te pokrajine.\nTokom prethodnog sastanka generalnog sekretara NATO sa Aleksandrom Vučićem, Stoltenberg je ponovio stav da Severnoatlanska alijansa poštuje suverenu odluku Srbije o vojnoj neutralnosti.\nU delegaciji Srbije pored predsednika Vučića biće i ministra odbrane Aleksandar Vulin, saznaje Tanjug u Briselu.\nDanas primio brigadnog generala Čezarea Marinelija\nPredsednik Republike Srbije Aleksandar Vučić primio je danas brigadnog generala Čezarea Marinelija, šefa Vojne kancelarije NATO za vezu.\n„Srbija je vojno neutralna zemlja i neće ulaziti u bilo kakve vojne saveze. Kao nezavisna i suverena država, Srbija će sarađivati sa različitim savezima i državama, uključujući i održavanje dobrih odnosa sa Severnoatlantskom alijansom, sa ciljem očuvanja mira, bezbednosti i stabilnosti u regionu,“ rekao je predsednik Republike Srbije Aleksandar Vučić.\nPredsednik Vučić i general Marineli razmotrili su niz konkretnih aktivnosti i mogućnosti koje treba da doprinesu boljem razumevanju između Srbije i NATO, kao i daljoj konkretizaciji saradnje u različitim oblastima.


Cvijanović: Vlada nemoćna ako se donese odluka o likvidaciji Banke Srpske | Banjaluka.net\nCvijanović: Vlada nemoćna ako se donese odluka o likvidaciji Banke Srpske\nVlada Republike Srpske ne može ništa učiniti ako Agencija za bankarstvo Republike Srpske donese odluku o likvidaciji Banke Srpske, izjavila je premijer Srpske Željka Cvijanović.\nCvijanovićeva je danas u Sarajevu rekla novinarima da je, u skladu sa zakonom, konačna odluka o Banci Srpske na Agenciji za bankarstvo koja može da donese i odluku o njenoj likvidaciji.\n“Mi smo kao Vlada išli drugom linijom računajući da bi trebalo da bude izvršena reorganizacija banke. Smatramo da bi bilo dobro da se Banka Srpske pretvori u novu finansijsku organizaciju”, izjavila je Cvijanovićeva.\nOna je istakla da je Vlada dala oblik i suštinu jednoj takvoj novoj finansijskoj organizaciji, smatrajući da bi na taj način apsolutno bili zaštićeni svi klijenti te banke na adekvatan način.\n“Vlada je vodila razgovore sa Međunarodnim monetarnim fondom /MMF/ o Banci Srpske jer je bila više za to da se izvrši reorganizacija banke. Mi smo prvo predložili jedan plan reorganizacije, a nakon toga i drugi u koji smo uključili sve sugestije MMF-a”, navela je Cijanovićeva.\nOna je rekla da se MMF izjasnio da je za njih u redu i varijanta likvidacije i reorganizacije, s tim da su više za likvidaciju.\n“Bez obzira što su Vlada Srpske i MMF postigli sporazum, neku vrstu dogovora kako treba da izgleda taj model reorganizacije, nije u rukama ni Vlade i MMF-a da donesu konačnu odluku o Banci Srpske”, objasnila je Cvijanovićeva.\nPrema njenim riječima, status Banke Srpske je jedna od stvari koje bi trebalo da budu završene do zaključenja pregovora sa MMF-om, bez obzira da li je riječ o reorganizaciji ili likvidaciji.\n“Banka Srpske je pitanje uopšte odnosa prema bankarskom sektoru. Imamo obavezu donošenja novih zakona na kojima se odavno radi, uvažavajući sugestije MMF-a i drugih”, navela je Cvijanovićeva.\nGovoreći o 10 miliona KM “Elektroprenosa BiH” koji su bili u Banci Srpske, Cvijanovićeva je navela da je uprava ove firme o tom pitanju pokrenula sve zakonske procedure.


Najava predavanja Lazara Filipovića\nVesti Vesti i događaji Najava predavanja Lazara Filipovića\nutorak, 19 maj 2015 07:13\nPredmet Teorija i tehnologija rekreacije 2, u četrtak, 21.05.2015. godine u 16č. u amfiteatru 4\norganizuje predavanje pod nazivom\nVRHUNSKOG TAKMIČARA U TRIATLONU\nGost predavač: Lazar Filipović - višestruki osvajač medalja na evropskim i svetskim prvenstvima u Paratriatlonu u kategoriji slabovidih.\nPozivamo sve zainteresovane studente, nastavnike i goste da prisustvuju!\nLazar Filipović, aktuelni nosilac bronzane medalje u Paratriatlonu sa Svetskog prvenstva održanog 2014. godine u Edmontonu (Kanada), još jednom je pokazao da za posvećenog i upornog sportistu ne postoje prepreke i nerešivi problemi!\nRođen u Čačku 1990. godine, Lazar se kao dečak opredelio za bavljenje biciklizmom, koji mu je velika ljubav od detinjstva. To je bila neobična stvar u tom trenutku, jer Lazar spada, po svim medicinskim dijagnozama, u slepe osobe, sa vrlo malim procentom vida (ispod 5 %), ali i pored toga, ubrzo, kao član B.K. "Borac" iz Čačka, postaje juniorski reprezentativac Srbije u biciklizmu!\nU međuvremenu se uključuje u tandem-biciklizam i u toj disciplini osvaja brojne medalje na domaćoj i međunarodnoj sceni, učesnik je na dva Svetska prvenstva (u Francuskoj i u Italiji), i višestruki prvak države u tandem-biciklizmu.\nPo završenoj srednjoj školi, zbog studija na Medicinskom Fakultetu - smer fizioterapeut, Lazar prelazi u Kragujevac, gde vozi 2 uspešne sezone za B.K. "Radnički", a u tom periodu počinje saradnju sa Markom Pavlovićem, kao partnerom u novom sportu – Triatlonu. U kategoriji tandem-triatlon već u prvoj sezoni osvajaju titulu Evropskog šampiona, u Španiji, 2011. godine.\nTada počinje uspešna karijera u ovom zahtevnom i teškom sportu. Već sledeće godine (2012.), Lazar i njegov partner osvajaju srebro na Evropskom prvenstvu u Izraelu, a u nastavku sezone, u oktobru mesecu, postaju vice-šampioni Sveta na prvenstvu održanom u Ouklendu na Novom Zelandu! Iste godine, Lazar ostvaruje još jedan veliki i neobičan uspeh, tako što sa još jednim slabovidim kolegom, trči 10 maratona za 10 dana - od Kragujevca do Mostara, u dužini od 420km, i na taj način ostvaruje sportsko-medicinski poduhvat koji niko pre toga nije uspeo! Sledeće 2013. godine, zbog potreba i uslova treniranja, Lazar prelazi u Pančevo u T.K. "Tamiš", ostvaruje saradnju sa novim trenerom, i već u 2014. godini beleži odlične rezultate i u domaćoj triatlonskoj ligi i na međunarodnoj sceni: osvaja treće mesto u Francuskom Besanqonu u trci za svetski kup, zatim 5. mesto na Evropskom prvenstvu u Kitzbilu, a svoj naporan rad i mukotrpne treninge potvrđuje na Svetskom prvenstvu u Kanadi, gde u najjačoj svetskoj konkurenciji osvaja treće mesto i bronzanu medalju!\nPored izvanrednih sportskih rezultata, Lazar uspešno radi i na svom obrazovanju. Pored toga što je apsolvent na Fakultetu medicinskih nauka - smer fizioterapeut, upisao je i Fakultet za sport Union univerziteta, smer - sportski menadžer, gde je trenutno na 2 godini studija kao stipendista Paraolimpijskog komiteta Srbije. Pod pokroviteljstvom ovog Fakulteta, Lazar je učestvovao i na čuvenom Atinskom maratonu 2014. godine, gde je zauzeo 101. mesto i bio najbolje plasirani srpski takmičar! Uspešno nastupa i na medicinijadama, gde je za svoj Medicinski fakultet osvojio nekoliko medalja.\nU cilju unapređenja triatlona, akcenat je stavio na poboljšanje plivačkog segmenta, gde je pokazao veliki napredak i otvorile su se nove mogućnosti. Trenutno Lazar pokušava da ostvari normu za nastupe na Svetskom prvenstvu u plivanju u Glazgovu, u disciplinama 50 i 100m, a samim tim i plasman na Paraolimpijske igre u Riu, 2016. godine.


Đenova pobedila Juventus, Atalanta nastavila dobar niz\nFudbaleri Đenove pobedili su danas na domaćem terenu Juventus sa 3:1, u utakmici 14. kola italijanskog prvenstva i naneli mu treći poraz.\nnedelja, 27. novembar 2016. | 17:24\nĐenova je povela golovima dvostrukog strelca Đovanija Simeonea, u trećem i 13. minutu, a treći gol za domaće postigao je fudbaler Juventusa Aleks Sandro, koji je u 29. minutu zatresao sopstvenu mrežu.\nĐenova je prekinula niz od tri utakmice bez pobede i popela se na deveto mesto na tabeli sa 19 bova. Juventus je prekinuo niz od četiri pobede, ali je zadržao prvo mesto na tabeli sa 33 boda i ima četiri više od drugoplasiranog Milana.\nFudbaleri Atalante pobedili su na gostovanju Bolonju sa 2:0 i ostvarili osmu pobedu u poslednjih devet utakmica. Atalanta je povela golom Andree Masjela u 15. minutu, a konačan rezultat postavio je Jasmin Kurtić u 68. minutu.\nEkipa iz Bergama je posle šeste uzastopne pobede popela na četvrto mesto na tabeli sa 28 bodova. Bolonja je pretrpela šesti prvenstveni poraz i zauzima 14. mesto na tabeli sa 16 bodova.\nKaljari je na svom terenu pobedio Udineze sa 2:1 i prekinuo niz od dva poraza, dok su Krotone i Sampdorija odigrali nerešeno 1:1. Ranije danas Lacio je pobedio Palermo sa 1:0.


Nastavlja se izgradnja deponije u Novoj Varoši - Radio Sto Plus\nNastavlja se izgradnja deponije u Novoj Varoši\nNastavljaju se radovi na izgradnji regionalne deponije u Novoj Varoši, pa će sredinom naredne godine ta deponija moći da primi prve količine komunalnog otpada iz Priboja, Prijepolja i Sjenice, najavio je danas zamenik predsednika opštine Nova Varoš Nenad Todorović. Četiri opštine nedavno su...\nNastavljaju se radovi na izgradnji regionalne deponije u Novoj Varoši, pa će sredinom naredne godine ta deponija moći da primi prve količine komunalnog otpada iz Priboja, Prijepolja i Sjenice, najavio je danas zamenik predsednika opštine Nova Varoš Nenad Todorović.\nČetiri opštine nedavno su potpisale ugovor o osnivanju zajedničkog preduzeća koje će nastaviti radove na regionalnoj deponiji i time su, posle trogodišnjeg zastoja, pokrenute aktivnosti na konačnom rešavanju problema koje stvaraju postojeće lokalne deponije, rekao je Todorović novinarima.\nIgradnja deponije postala je izvesnija posle jučerašnje odluke Upravnog odbora programa Progres, koji će u saradnji sa Ministarstvom životne sredine i prostornog planiranja i opštinama Nova Varoš, Priboj, Prijepolje i Sjenica, podržati projekat izmene i dopune\ntehničke dokumentacije za regionalnu deponiju „Banjica“.\nCilj je da se sa realizacijom ovog projekta stvore uslovi za nastavak građevinskih radova na izgradnji deponije, navodi se u saopštenju za javnost sa sednice Upravnog odbora Programa evropskog partnerstva sa opštinama – PROGRES.\nEkspertski tim „Energoprojekta“ ukazao je šta sve treba otkloniti u projektu beogradskog Instituta „Kirilo Savić“ i usaglasiti sa evropskim standardima.\n„U Ministarstvu životne sredine i prostornog planiranja pripremaju se tehnički uslovi koji će definisati kapacitet deponije, način odlaganja otpadaka, vrstu materijala koja će sprečiti zagađivanje vode i tla, kao i opremu, kako bi se po novom projektu raspisao tender za radove“, dodao je Todorović.\nRegionalna deponija smeća „Banjica“ počela je da se gradi 2007. godine sredstvima tadašnjeg Ekološkog fonda Srbije. Krajem te godine urađeni su zemljani radovi na lokaciji koja se nalazi u selu Čelice u opštini Nova Varoš.\nRadovi su zbog manjka sredstava, ali i niza lokalnih problema tada obustavljeni, pa su tri godine praktično izgubljene bez rešavanja velikog problema za četiri opštine na jugozapadu Srbije.


Piše: G. Avalić\n- Mi smo već sad iz brojnih gradova dobili informacije i podatke da neki koji imaju kuće za koje ocenjujemo da su vredne više od 35 miliona dinara nisu prijavili imovinu. Najpre ćemo se baviti njima, tako što ćemo ih pozivati da tu imovinu prijave, a biće i kažnjeni, jer to nisu učinili na vreme - navodi Simič.\n- Onda ćemo te podatke da lepo sortiramo, da vidimo šta i kako. Stvorićemo bazu podataka o imovini, a za to vreme ćemo da gledamo te koji nisu prijavili imovinu, ili preko nekretnina koje imaju, koje se vide, ili preko nekih pokretnih stvari, kao što su kola i drugo - precizira Simič.\n- To je u svim državama isto. Kod onih koji rade s gotovim novcem, najveći je rizik da ne izdaju račun - objašnjava Simič i napominje da će se ubuduće kontrolisati i druge delatnosti kako ne bi bilo negativne konkurencije, da jedni imaju kontrole, a drugi ne. U martu ili aprilu naredne godine počeće se sa onlajn kontrolama.\nGrađani Poreska uprava Srbije Imovina Prihodi Unakrsna kontrola


Rail Cargo Group dobija certifikat ISO 45001 - Rail Cargo Group\nRail Cargo Group dobija certifikat ISO 45001\nUspješan sistem Rail Cargo Group za upravljanje sigurnošću i zdravljem na radu ove godine će prvi put dobiti certifikat ISO 45001.\nU cilju održavanja certifikata na nivou gupe, Rail Cargo Group svake godine dokazuje da sistem upravljanja sigurnošću na radu udovoljava visokim sigurnosnim zahtjevima standarda na kojem se temelji sistem upravljanja ISO 45001.\nSistemi upravljanja i njihovo certificiranje postali su sastavni dio poslovnog života međunarodno aktivnih kompanija. Omogućavaju lakše ocjenjivanje našeg rada u pogledu različitih kriterija, poput kvaliteta, sigurnosti / zaštite uposlenika / zdravlja, okoliša i još mnogo toga.\nTestiranje sistema je uspješno završeno\nVeć u januaru 2020.godine TÜV Süd je proveo "operativno testiranje" kod Rail Cargo Carrier - Germany kako bi se utvrdilo da li su ispunjeni zahtjevi standarda. Krajem aprila / početkom maja u ÖBB-Technische Services provedena je revizija certificiranja za područje zaštite na radu, u operativnim i ostalim službama RCG.\nSva testirana područja pokazala su da se zaštita na radu i zaštita zdravlja ne samo učinkovito organizuju i planiraju, već i da postoji vrlo visok nivo sigurnosti I zaštite na radu. Certifikat je dodjijeljen zahvaljujući zalaganju odgovornih u upravi, zalaganju rukovodilaca sistema upravljanja, povjerenika za pitanja sigurnosti I uposlenika.


GRAĐANI BIH OPREZNO S LIJEKOVIMA ZA ŽELUDAC: U ranitidinima pronađene kancerogene supstance | Dnevno.ba\nAutor: Dnevno.ba Nedjelja, 29. rujan 2019. u 18:18\nSARAJEVO - U lijekovima koji sadrže ranitidin, a koji se konzumiraju kod mučnina i želučanih tegoba, pronađena je supstanca koja bi mogla uzrokovati rak, saznaje Klix.ba iz Agencije za lijekove Bosne i Hercegovine.\nKako su nam rekli iz Agencije, u lijekovima sa ranitidinom i onima koji sadrže ovu supstancu detektiran je onečišćenje pod nazivom N-nitrozodimetilamin (NDMA).\nNDMA se klasificira kao vjerojatni humani kancerogen, to jest supstanca koja bi mogla uzrokovati rak, a na osnovu ispitivanja na životinjama.\nNakon što je Europska agencija za lijekove (EMA) započela ocjenu lijekova koji sadrže aktivnu supstancu ranitidin nakon detekcije NDMA te nakon dodatnih dokumenata koje je dostavio Evropski direktora za kvalitetu lijekova i zdravstvenu zaštitu (EDQM), Agencija za lijekove BiH zatražila je dodatne informacije od određenih proizvođača.\n“Javnost će pravovremeno biti informirana o svemu što se dalje bude dešavala u vezi sa ovom problematikom”, kratko su nam kazali iz Agencije.


Naslovne strane za subotu, 9. januar 2021. godine\nBeta 9. januara 2021. 10:35\nBeogradski dnevni listovi na naslovnim stranama izdanja za subotu, 9. januar 2021. godine pišu o vakcinaciji protiv korona virusa u Srbiji, o spekulacijama da li će novi predsednik SAD „izbrisati“ Zajednicu srpskih opština na Kosovu, o poseti predsednika Srbije manastiru Hilandar.\nALO – „Sneg okovao Srbiju“, list navodi da snežnih padavina u većem delu zemlje ima od četvrtka. „Svi se plaše Branove osvete“, biznismen Brano Mićunović pušten iz pritvora u Crnoj Gori\nBLIC – Pod naslovom „Vakcine će nam skinuti maske“ – izjava profesora Dušana Popadića. List piše da novoizabrani američki predsednik Džo Bajden uskoro preuzima vlast i otvara pitanje „da li je Tramp kriv za haos na Kapitol Hilu?“.\nVEČERNJE NOVOSTI – List navodi da „od Bajdena očekuju da izbriše ZSO“. O potvrdi iz laboratorija da „Srbiju još nije napao ‘britanski’ soj korone“.\nDANAS – Potpredsednik Narodne stranke Miroslav Aleksić kaže da „režim čini sve da prikrije svoju ulogu u aferi Jovanjica“. List piše o poseti predsednika Srbije Hilandaru pod naslovom „Marketing Vučića bez okajanja grehova“.\nINFORMER – „Stiže nam još milion vakcina“, list navodi da će u Srbiju stići još 80.000 Fajzerovih vakcina, pola miliona vakcina iz Rusije, kao i „znatna količina“ medicinskog rešenja kineskih proizvodjača. „Americi se vraća njeno zlo“, povodom demonstracija i sukoba na Kapitol Hilu.\nKURIR – „Evo kako korona uništi pluća za kratko vreme“, razgovor s načelnikom službe za radiološku dijagnostiku u KBC „Dragiša Mišović“. „Vladika Grigorije na Božić započeo političku kampanju“, povodom najave vladike diseldorfskog i nemačkog da će okupiti „što više mladih ljudi koji su spremni da se žrtvuju za Srbiju“.\nPOLITIKA – O vakcinisanju protiv korona virusa u Srbiji „Oko 4.000 medicinara primilo vakcinu“. List prenosi „Božićne poruke vladike Grigorija“. Pod naslovom „Smit: Tači bi bio spreman da počini nove zločine“ o protivljenju tužilaštva da se ukine pritvor bivšem lideru OVK.\nSRPSKI TELEGRAF – „Suludo je pustiti publiku u halu dok ljudi umiru“, ocenjuje direktor bolnice u Pančevu nakon košarkaške utakmice, KK Crvena zvezda tvrdi da je na utakici bilo 183 osoba.


Drugi upisni rok na fakultetima – gde ima slobodnih mesta - Pokazivač\nDrugi upisni rok na fakultetima – gde ima slobodnih mesta\nProrektor za nastavu Univerziteta u Beogradu Petar Bulat rekao je za RTS da ima 1.286 slobodnih budžetskih mesta i 1.495 samofinansirajućih – ukupno 2.872 slobodna mesta za drugi upisni rok.\nMaturanti koji nisu uspeli da se upišu na neki od sedam univerziteta u Srbiji imaće uskoro novu šansu. Za nekoliko dana svi fakulteti organizuju drugi upisni rok.\nNajviše slobodnih mesta, kao i obično, ostalo je na Beogradskom univerzitetom.\nProf. dr Petar Bulat, prorektor za nastavu Univerziteta u Beogradu je rekao da ima 1.286 slobodnih budžetskih mesta i 1.495 samofinansirajućih, što je ukupno 2.872 slobodna mesta za drugi upisni rok.\nPrema njegovim rečima, iz ugla studenata ima manje slobodnih mesta nego prošle godine.\nProšle godine je bilo oko 3.300 slobodnih mesta u drugom upisnom roku.\nUvek ostane poneko mesto, ove godine u prvom upisnom roku vladalo je veliko interesovanje za sve fakultete koje imaju bilo šta od IT u nazivu programa, kaže Bulat.\n„Kada sam ja studirao, medicina je uvek bila popularna, ove godine je bio veći broj prijavljenih nego prethodnih godina na stomatologiji, raste interes na farmaciji, veterini, kao i za biomedicinske nauke“, istakao je Bulat.\nKaže da je tehnika standardno popunjena, ostala su mesta na fakultetima koja vode ka nastavničkim zanimanjima, to su hemija, fizika, matematika, jezici.\nUkazuje da Poljoprivredni fakultet ima najviše slobodnih mesta, 214 budžetskih i 125 samofinansirajućih. Slede: Tehnički fakultet u Boru, Tehnološko-metalurški i Šumarski fakultet.\nProfesor Bulat je rekao da se mnogi budući studenti opredeljuju za fakultete koji su im u blizini zbog ekonomske situacije kako bi roditeljima smanjili troškove za smeštaj, putovanje.\n„Ima i onih koji se opredeljuju za Beograd. Što se tiče Medicinskog fakulteta, mi imamo tradicionalno krajeve iz kojih se upisuju studenti na Medicinski fakultet u Beogradu, kao što kolege u Novom Sadu imaju tradicionalno studente koji upisuju Novi Sad, tako da svaki od tih fakulteta ima svoju populaciju odakle dolaze budući studenti“, rekao je Bulat.\nŠta moraju studenti da ostvare u drugom roku\nKaže da je situacija različita, ima onih koji su se već upisali negde pa će pokušati na nekom programu koji im je atraktivniji od onog koji su upisali.\n„Ima slučajeva da su kandidati bili sigurni da će se upisati na određenom fakultetu, pa se to nije desilo i u drugom roku traže neko svoje mesto, i ima onih koji se iz nekih drugih razloga nisu upisali u prvom roku ili kandidata koji su završili srednju školu u inostranstvu pa nisu mogli da konkurišu u prvom upisnom roku – za njih ima posebno mesto, jedan odsto svih mesta je ostavljen za njih u drugom upisnom roku“, kaže Bulat.\nKo može da studira o trošku države\nSvi državljani Srbije koji su završili srednju školu mogu da studiraju o trošku budžeta i da osvoje dovoljan broj bodova.\n„Ako bismo gledali najveći broj pojedinačnih slobodnih mesta je na Filološkom fakultetu, jer tamo ima 185 budžetskih i 228 samofinansirajućih. Ako bismo gledali ukupne brojke, onda bi to bio i Šumarski fakultet na kome ima 88 budžetskih i 123 samofinansirajuća“, kaže on.\nPostoje mesta i za fizičku hemiju.\nPrema njegovim rečima, uglavnom su interesantni programi i popunjeni.\nOdgovarajući na pitanje gde se mogu naći informacije, Bulat kaže da su na sajtu Univerziteta u Beogradu svi podaci neophodni za upis.\nProces počinje 2. i 3. septembra prijavom kandidata, prijemni 6. i 7, a rezultati će biti istaknuti 8. septembra.\nKonačna rang-lista trebalo bi da bude istaknuta 13. septembra, a upis završen 16. septembra.\nGovoreći o epidemijskoj situaciji, Bulat kaže da će se truditi da za brucoše bude organizovana klasična nastava.\n„Univerzitet u Beogradu se bukvalno za dve nedelje reorganizovao. Teško je bilo studentima brucošima, nisu osetili studentski život i zbog toga ćemo pažnju i fokus staviti i na prošlogodišnje brucoše da steknu osećaj“, zaključio je Bulat.\nPrethodni tekstStihovi nepalskog pesnika – Rađendre Šalaba\nSledeći tekstŠezdeset škola izabralo besplatne udžbenike, tradicionalni izdavači kažu da nisu menjali cene


Dr Branko Vujković - Moja smena je politička, jer nisam tražio od zaposlenih da podrže Vuka Jeremića\nmojsabac 8 meseci ago 2 komentara\nPolitička scena i moć pojedinaca u vladajućoj koaliciji donose razdor i nesuglasice unutar stranačkih redova, što potvrđuje i primer Dr Branka Vujkovića, direktora doma zdravlja u Šapcu koji je predložen da na sledećoj sednici skupštine grada Šapca bude razrešen dužnosti koju sada obavlja.\nŠabački Portal koji je ekskluzivno objavio intervju sa Vujkovićem, navodi ključni razlog za njegovu smenu, nije želeo da primorava zaposlene u domu zdravlja da podrže kampanju Vuka Jeremića jer svako ima pravo na svoj demokratski izbor kog kandidata želi da podrži, dom zdravlja je ustanova koja na prvom mestu treba da brine o zdravlju pacijenata, ne o političkim strankama i sigurnim glasovima. Špekulacije i nagađanja da je smena inicirana zbog sporne fotografije kada se dr Branko Vujković pojavio na proslavi Srpske Napredne Stranke i otvoreno podržao Aleksandra Vučića, jedan od ključnih razloga za smenu sa mesta direktora.\nDr Branko Vujković kaže da je razočaran u Nemanju Pajića pre svega kao dugogodišnjeg prijatelja, a onda i stranačkog kolegu sa kojim je zajedno ušao u koaliciju, kako ističe njegovi stavovi u pogledu razvoja grada su totalno promenjeni od početne i zacrtane ideje sa kojom su zajedno podržali lokalnu vlast, sada podržava politiku koja je pogubna za grad Šabac.\nVujković kaže, da je u Šapcu politička scena postala identična pijaci, više nema politike, trgovina je najzastupljenija delatnost, ako kreneš da negoduješ dobiješ zamenu ili neko drugo radno mesto više ili nižeg ranga, uglavno radi se isključivo o trgovini radnim mestima i pozicijama.\nDr Branko Vujković ističe u intervju da je i sam dobio „pijačnu“ ponudu koja se odnosila da prvo bude pomoćnik gradonačelnika Šapca, kako to nije prihvatio, dobio je ponudu da bude zamenik direktora doma zdravlja, a sve to u cilju da odmah podnese ostavku na mesto direktora doma zdravlja.\nNa kraju intervjua za “Šabački Portal” postavlja pitanje koji će stvarni razlog da bude za njegovu smenu, jer mora postojati neko opravdanje, ako sam loše vodio ustanovu i nisam doprineo da dom zdravlja bude ovo što sada jeste, onda jedini razlog može biti isključivo političke prirode, drugog razloga nema.\nObustavljena naplata odnošenja komunalnog otpada sa seoskog područja\nmojsabac 19. februara 2016.\nmojsabac 5. marta 2015.\nGrad Šabac zvanično dobio Udruženje za zaštitu životinja „Meda“\nmojsabac 27. aprila 2017.\nZole 12. aprila 2017.\nNa osnovu ovakvih likova Preletacevic i jeste nastao.\nNo dobro, cak i oni imaju pravo da se jadaju, samo ne znam ima li ko da ih saslusa…\nSava 12. aprila 2017.\nCelu Grupu građana “Pobeda za Šabac”, je napravio licno Dušan Petrović, da bi mu poslužila za čuvanje vlasti u Šapcu. Sve to Vujković dobro zna i nije mi jasno što se sad isčuđava. Svi do jednog su prodali obraz Dušanu Petroviću! Sve te politikantske prostituke, koje glume bitne foteljase Šapca, a u stvari igraju samo kako DuPe svira, su najveca sramota grada i ne treba više da postoje na političkoj sceni.\nUdruženje Vozi Ulice iz Šapca optužuje gradsku …\n6. septembra 2016. 1\nSvečano otvaranje bazena u Šapcu planirano 17. …\nOd 1. juna naplata parkinga kod Doma …\nPredškolska ustanova “Naše Dete” retroaktivno povećala cenu …\n„Ritam Mačve“ u finalu manifestacije u Kruševcu\n13. juna 2015. 0


0\tMay 22, 2022 9:53 pm\nPrema Centru za kontrolu i prevenciju bolesti, više od 45% američke populacije bi trebalo ili da nosi maske u javnim zatvorenim prostorima ili da razmotri tu meru na osnovu rizika od COVID-19.\nCDC izveštava da se od četvrtka otprilike 24% okruga koji čine više od 45% američke populacije smatra ili „srednjim“ ili „visokim“ nivoom rizika od COVID-19 – mera određena novim slučajevima koronavirusa, hospitalizacijama i bolničkim kapacitetima. Većina okruga se nalazi na severoistoku, koji se bori sa porastom nove podvarijante omikrona.\nSamo ljudi u okruzima za koje se smatra da visok nivo korona virusne zajednice treba da nose maske u zatvorenom prostoru, iako ljudi koji su u riziku od teškog COVID-19 treba da se konsultuju sa svojim lekarom pre nego što bace maske na srednjem području.\nOko 18% stanovništva pripada visokom nivou , dok je skoro 28% u srednjem nivou opasnosti od Covida.\nTo je značajna razlika u odnosu na sredinu marta, kada je mapa CDC-a pokazala da praktično svaki Amerikanac može prestati da nosi maske u zatvorenom prostoru. Ali slučajevi koronavirusa i hospitalizacije se povećavaju na nacionalnom nivou već nedeljama.


Naše teniserke plasirale se u plej-of za popunu Svetske grupe\nJelena spasla Srbiju\nMoramo da razgovaramo sa Anom Ivanović i pokušamo da dobijemo njen pristanak da zaigra u duelu za elitu, kaže selektor Dejan Vraneš\nSrpski tenis napravio je još jedan veliki uspeh. Federejšen kup reprezentacija Srbije uspela je da izbori plasman u plej-of za popunu Svetske grupe pošto je u Plovdivu u finalu baraža prve grupe Evro-afričke zone savladala selekciju Rumunije sa 2:1. Naša selekcija u julu će se boriti za plasman u tenisku elitu, a ukoliko Teniski savez Srbije uspe da pod državnu zastavu dovede Anu Ivanović, velike su šanse da se napravi najveći uspeh u istoriji ženske konkurencije.\nKao i u duelu sa Slovenijom, Srpkinjama je odlučujući poen u meču protiv Rumunki doneo dubl Jelena Janković-Ana Timotić, koje su savladale protivničku kombinaciju Nikulesku/Goineu sa 2:0 (6:4, 6:1). Posle važnog trijumfa u srpskoj selekciji vladala je velika euforija i slavlje jer je uspeh u ovakvom sastavu ravan osvajanju Lige šampiona.\n- Bilo je veoma napeto pošto je pobeda u meču sa Rumunkama donosila plasman u plej-of za popunu Svetske grupe. Pogotovo je naša najbolja teniserka Jelena Janković bila pod presijom, ali smo ipak uspeli da slavimo, iako je meč u dublu bio stresan pošto je svaki poen mogao da se okrene na drugu stranu - kaže presrećnim glasom selektor Fed kup selekcije Srbije Dejan Vraneš, koji je dodao da će stručni štab i igračice u Plovdivu proslavili veliki uspeh.\nSrpski selektor svestan je da je naša selekcija napravila podvig u Bugarskoj.\n- Pre početka takmičenja naš jedini cilj sa ovom ekipom bio je opstanak. Zahvaljujući dobrom žrebu uspeli smo da ostvarimo cilj i čak smo uspeli da izborimo plasman u plej-of. Moramo da razgovaramo sa Anom Ivanović i pokušamo da dobijemo njen pristanak da zaigra u duelu za elitu. Još ne znamo ko su nam potencijalni rivali u plej-ofu, ali kada saznamo ime protivnika, ostaje nam da se do jula spremimo za novu bitku - istakao je Dejan Vraneš.\nPre meča odluke Rumunka Madalina Gojnea savladala je Anu Timotić sa 2:1 (1:6, 6:4, 6:3) i tako je rival poveo sa 1:0. Jelena Janković donela je Srbiji izjednačenje pošto je savladala Joanu Raluku Olaru sa 2:0 (6:3, 6:4).\nNaš dvojac bez kormilara uspešan na regati "Memorijal Paolo d'Aloja" u Italiji\nSrpski reprezentativac pruža sjajne partije u dresu Klivlend Kavalirsa\nPobedom Kenijca Malunija i Olivere Jevtić završen 20. beogradski maraton\nŠtutgart u 30. kolu eliminisao Bavarce iz šampionske trke\nTotenhem u gradskom derbiju protiv Arsenala stigao do boda u 90. minutu\nPartizan dočekuje Vojvodinu sa dvostrukim motivom\nBivši reprezentativac do 2012. direktor "A" i mladog tima Srbije\nFudbaleri Zvezde bez poteškoća slavili protiv Mladosti


Sajam sporta privukao pažnju sportista sa celog Kosova - Kosovo Online\nSajam sporta privukao pažnju sportista sa celog Kosova\n8. Jun 2021. • 15:08\nU organizaciji Sportskih saveza Srbije danas se u deset gradova širom Srbije održava manifestacija Sajam sporta koja ima za cilj promociju sporta, zdravog života i razvijanju takmičarskog duha.\nGosti Kosovske Mitrovice bili su predsednik Sportskog saveza Srbije Davor Štefanek, i generalni sekretar Goran Marinković i ovo je tokom ove godine već treća njihova poseta severu Kosova.\nBrojni štandovi sportskih klubova i organizacija ispunili su Trg Braće Milić na gradskom šetalištu u blizini mosta na Ibru, gde su se okupili mnogi dečaci i devojčice kako bi upoznali velikog Davora Štefaneka.\nPredsednik Sportskog saveza Kosova i Metohije Goran Kovač rekao je da je Kosovska Mitrovica danas privilegovana jer se našla među deset gradova u Srbiji u kojima se danas održava Sajam sporta.\n„Iako smo danas u Kosovskoj Mitrovici, ali za nas je ovo praznik za celo Kosovo i Metohiju pa su danas sa nama sportisti iz Štrpca, Gračanice , Kosovskog Pomoravlja, Zubinog potoka , celog KiM. Nadam se da ćemo u budućnosti biti u mogućnosti da ovakve sajmove održavamo i u drugim gradovimana KiM. Danas sa ovog mosta koji je simbol ostanka i opstanka Srba šaljemo snažnu podršku i našoj državi , ali i međunarodnim predstavnicima da sport na KiM ima budućnost kao i srpski narod“, rekao je Kovač.\nMališani su se u bojama svojih klubova gurali kako bi bili što bliže Štefaneku. Slikanje sa šampionom i razgovor o njegovim borbama kao i motivacija za svako dete od strane osvajača najsjajnih odličja dugo je trajala dok je Štefanek polako kroz masu koračao ka bini sa koje se obratio okupljenim sportistima.\nŠtefanek se svima zahvalio na ovom dočeku, a posebnu pažnju posvetio je najmlađim učesnicima Sajma sporta.\n„Vi ste ponos ovog grada, vi ste ponos ove države, Srbija će uvek biti uz vas. Ovo je naš treći dolaza u godinu dana, nastavićemo da dolazimo i da se trudimo da vam pomognemo. Vi ste budućnost Srbije. Kao olimpijski pobednik poručujem vam da verujete u svoje snove, a ja verujem da ću za koju godinu da dođem na KiM i da zajedno sa vama proslavljam neku od srpskih medalja koju ćete vi osvojiti za Srbiju. Živela Srbija“, poručio je Štefanek.\nPrisutne je pozdravio i predsednik privremenog organa opštine Kosovska Mitrovica Aleksandar Spirić rekao je da je ovo najlepša slika Kosovske Mitrovice.\n„Ovo što radite sa vašim trenerima, sa sportskim klubovima jasan je dokaz da treba više da ulažemo u vašu budućnost. Budite sigurni da smo tu da vam obezbedimo bolje sutra jer ova deca to zaslužuju. Ono što vam pripada je izgradnja stadiona i niko nas neće zaustaviti u realizaciji ovog projekta“, kazao je Spirić.\nDirektor Ustanove za sport, omladinu i specijalizovane usluge Petar Trajković rekao je za Kosovo onlajn da je ovo izuzetan dan za sve sportiste na KiM.\n“Veliku zahvalnost dugujemo Ministarstvu za omladinu i sport koje nas je pozvalo da uzmemo učešće na ovom sajmu. Ustanova se bavi finansiranjem sportskih klubova u Kosovskoj Mitrovici.Trenutno na budžetu imamo 25 sportskih klubova, finansiramo i akmičenja u školskom i rektreativnom sportu. Veliki broj medalja i priznanja koje smo osvojili tokom ove i prethodnih godina samo nam je podstrek da pokažemo da u Kosovskoj Mitrovici ima jako mnogo talentovane dece iz svih vrsta sportova, imamo preko 15 reprezentativaca i svakako to je putokaz za mlade na KiM da pokažemo odakle potičemo, ko smo i šta smo”, zaključio je Trajković.\nI nakon završetka zvaničnog obraćanja Štefanek je nastavio druženje sa mališanima koji su se trudili da nadigraju olimpijca u svojim sportovima pa je Štefanek odigrao i partiju basketa, rukomete, odradio kate sa karatistima i ispunio dan mitrovačkim mališanima.\nsajam Sportski savez Kosova i Metohije Sportski savez Srbije Davor Štefanek Goran Kovač Aleksandar Spirić\nSpirić i Štefanek: Srbija je tu da pomogne našim sportistima na Kosovu\nPredsednik Privremenog organa opštine Kosovska Mitrovica Aleksandar Spirić ugostio je delegaciju Ministarstva omladine i sporta i Sportskih saveza Srbije i Kosova i Metohije i na zajedničkom sastanku upoznao ih je sa rezultatima klubova i pojedinaca i sa problemima sa kojima se sportisti sa ovog prostora suočavaju.\nŠtefanek: Došao sam u Srbiju, na Kosovo i Metohiju, mi smo tu da brinemo o vama


Izložba Kako pamtimo vladare? - Predstave Obrenovića iz Kabineta grafike Narodnog muzeja - Kultura - Čivijaš Radio Šabac\nIzložba Kako pamtimo vladare? – Predstave Obrenovića iz Kabineta grafike Narodnog muzeja – Kultura\nU Kabinetu grafike Narodnog muzeja u Beogradu početkom nedelje otvorena je izložba “Kako pamtimo vladare?”. Posvećena je jednoj od dve dinastije koje su vladale modernom srpskom državom – Obrenovićima, na čijem primeru pokazuje značaj grafičkog stvaralaštva ne samo kao važnog segmenta srpske vizuelne kulture 19. veka, nego i njegovu ulogu u stvaranju identiteta i slike vladara u javnosti, kao i legitimizaciji njegove vlasti.\nAutor postavke je Jasmina Cukić, kustos Narodnog muzeja.\n– Grafika u 19. veku bila je pogodan medij u kontekstu političko-progandnog delovanja u umetnosti. U odnosu na do tada popularne slikarske portrete vladara i članova vladarski porodica imala je znatne prednosti. Pre svaga brzo umožavanje ne samo u formi samostalnog lista nego i kao reorodukcija u štampi i knjigama, dok je zbog svoje demokratične prirode dospevala do šireg sloja stanovništva, iako je njena glavna ciljna grupa bila građanska klasa – objasnila je Jasmina Cukić na autorskom vođenju za novinare kroz postavku.\nIzložba obuhvata 25 radova – grafike različitih tehnika, skice i crteže srpskih i stranih autora 18. i 19. veka iz Kabineta grafike Narodnog muzeja u Beogradu, štampu, oglase, kao i knjige, koje se čuvaju u fondovima Matice srpske u Novom Sadu i Univerzitetskoj bibliteci “Svetozar Marković” u Beogradu. Pored srpskih autora Anastasa Jovanovića, Stevana Todorovića i Đorđa Krstića, na izložbi su zastupljeni i strani umetnici Karol Pop de Satmari i Vincenc Kacler, čiji su radovi takođe deo ove zbirke.\nVećina grafika i crteža predstavlja i dokumentani materijal o važnim, ali i manje poznatim dođajima iz srpske istorije vezane za vladavinu dinastije Obrenović Kneževinom Srbijom, ali i u vreme izgnanstva i emigracije Obrenovića u Beču i Vlaškoj tokom kog njeni članovi nisu odustajali od prezentacije pretendenata na presto.\nPrema rečima Jasmine Cukić, izloženi su portreti vladara preko kojih se otkriva način konstruisanja predstave o vladarskom liku, kao i prikazi istorijskih događaja koji su gradili legitimitet i kult dinastije tokom vladavine kneza Miloša, kneza Mihaila i kneza Milana Obrenovića.\nPažnju privlače litografije dvorskog majsotra Anastasa Jovanovića sa potretima kneza Miloša i njegovog najstarijeg sina kneza Milana Obrenovića iz 1852, kao i tri nekoliko godina starija rada na kojima je Milošev mlađi sin knez Mihailo Obrenović u oficirskoj unifomi, narodnoj nošnji i građanskom odelu.\nAnastas Jovanović je zajedno sa Jovanom Bugaskim autor izložene na platnu kaširane Karte Kneževine Srbije iz 1845. koja ukazuje na državne ambicije Obrenovića čak i u emigraciji.\nŠto se tiče važnih istorijskih događaja, cenralno mesto ima litografija Vincenca Laclera iz 1815. “Takovski ustanak”, čiji je vođa bio Miloš Obrenović.\nPočetak Drugog srpskog ustanka na Sretenje 15. februara 1815. u Takovu bio “Dan sećanja“ za celu dinastiju važan i za naslednike njenog rodonačelnika u legitimisanju vlasti.\nU periodu vladavine Miloševog najstarijeg sina Milana, a kasnije i njegovog bratanca, takođe kneza, a potom i kralja Milana uočava se značaj grafika u propagandne svrhe vladarske kuće.\nDok su grafike sa prikazima istorijskih ličnosti i događaja, kako objašnjava Jasmina Cukić, imale “status profanih patriotskih ikona, koje su za građane imale sličan značaj onome koje su religiozne ikone imale za vernike”, crtež je u srpskoj umetnosti 19. veka uglavnom bio lišen šire recepcije.\nNjegovu važnost istoričari umetnosti sagledavaju pre svega kao svedočanstvo značajno za rekonstrukciju i pamćenja pojednih događaja važnih za dinastiju Obrenović, mada su skice Stevana Toodrorovićaa često bile neka vrsta najave važnih zbivanja.\n– Odabrani radovi sa prikazima vladara dinastije Obrenović pokazuju u kolikoj je meri su propagandne strategije i neki od ključnih istorijskih trenutaka odredili način memorisanja dinastije i uticali na to kako ove vladare pamtimo i danas – naglašava Jasna Cukić.\nKnjige kao svedočastva\nPostavku otvara knjiga “Miloš Obrenović knjaz Serbie ili Građa za istoriju našeg vremena” Vuka Stefanovića Karadžića koja je 1828. štamana u Budimu.\nIlustovana je potretom kneza Miloša – reprodukcijom grafike Pavela Đurkovića iz 1824, koja je bila u posedu vladara.\nDruga knjiga ”Obrenovići – Kratko načertanie žitija članova ove kneževske porodice”, čije je štampanje 1852. u Jermenskom manastiru u Beču omogućio Karlo Pacek, prijatelj i lekar kneza Miloša, sadrži potrete svih članova dinstije ukazujući na razvoj koncepta korišćenja grafičke umenosti u osmišljavanju političke prezentacije i promocije.\nSa prekidom od 1842. do 1858, dinastija Obrenović vladala je Srbijom od 1815. do 1903. godine.\nPod Obrenovićima Srbija je stekla nezavisnost na Berlinskom kongresu 1878, a 1882. od kneževine je postala kraljevina.\nObrenovići su dali tri kneza i dva kralja.\nNjen poslednji vladar bio je kralj Aleksandar Obrenović, čijim se ubistvom u majskom prevratu 1903. ugasio kraljevski dom Obrenovića.\nUtemeljivač dinastije knez Miloš, od oca Teodora Mihailovića, prezime Obrenović uzeo je po prvom suprugu svoje majke Višnje rođene Urošević, pa su se početkom 21. veka potomci njegove braće po majci pojavili kao pretendenti na imovinu Obrenovića i obnovu njihovoh kraljevskog doma, a neki od njih su sudskom odlkom proglašeni i za nasledike zaostavštine kraljice Natalije.